
R A P O R T

asupra proiectului de Lege privind pensiile ocupaţionale


În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind pensiile ocupaţionale, trimis comisiei cu adresa nr.679 din 3 noiembrie 2003.


La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi.

Comisia a fost sesizată cu dezbaterea şi avizarea proiectului de lege mai sus menţionat în procedură obişnuită.

Proiectul de lege face parte din categoria legilor organice, conform prevederilor constituţionale, şi are ca obiect de reglementare stabilirea cadrului legal pentru înfiinţarea, organizarea şi funcţionarea schemelor facultative de pensii ocupaţionale.

Comisia propune Plenului aprobarea proiectului de lege întrucât reforma pensiilor bazată pe 3 piloni este deosebit de urgentă, ţinând seama de necesitatea obţinerii unor pensii suplimentare faţă de cele din sistemul public de pensii.

La dezbaterile acestui proiect de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor:

1. d-l Ion Giurescu – preşedinte Casa Naţională de Pensii şi alte drepturi de Asigurări Sociale

2. d-na Camelia Toma – consilier Ministerul Muncii, Solidarităţii Sociale şi Familiei

3. d-na Georgeta Gheorghe – director Ministerul Muncii, Solidarităţii Sociale şi Familiei

4. d-na Antoaneta Alexe Padina – consilier Banca Naţională a României

5. d-na Gabriela Gavrilescu – director general Comisia de Supraveghere a Asigurărilor.

La lucrările comisiei au fost prezenţi toţi deputaţii, membri ai comisiei.

În urma finalizării dezbaterilor asupra proiectului de lege, în şedinţa din data de 15 ianuarie 2004, Comisia propune admiterea acestuia cu modificări.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Titlul legii

Lege privind pensiile ocupaţionale


	nemodificat
	

	2
	Capitolul I

DISPOZIŢII GENERALE


	nemodificat
	

	
	
	
	

	3
	Art.1. – (1) Prezenta lege stabileşte:
a) principiile înfiinţării schemelor facultative de pensii ocupaţionale şi ale fondurilor de pensii ocupaţionale;
b) principiile organizării şi funcţionării administratorilor, precum şi coordonarea activităţii altor entităţi implicate în acest domeniu.
(2) Dreptul de a propune o schemă facultativă de pensii ocupaţionale aparţine angajatorului sau sindicatului prin contractul colectiv de muncă la nivel de unitate, grup de unităţi sau ramură.

(3) Angajatorii, agenţi economici care înregistrează obligaţii bugetare neachitate la scadenţă la sfârşitul anului faţă de bugetul de stat, bugetul asigurărilor sociale de stat, bugetele locale, bugetul asigurărilor pentru şomaj şi bugetul Fondului naţional unic de asigurări sociale de sănătate, la furnizorii de energie şi combustibil de orice formă, precum şi instituţiile publice indiferent de sistemul de finanţare şi de subordonare nu pot contribui la scheme facultative de pensii ocupaţionale.
(4) Schemele facultative de pensii ocupaţionale sunt furnizate de administratori.
(5) Administratorii colectează contribuţii, investesc resursele financiare ale fondului de pensii ocupaţionale şi plătesc pensii ocupaţionale. 

	Se propune reformularea art.1 după cum urmează:

“Art.1. – (1) Prezenta lege stabileşte:
a) principiile înfiinţării schemelor facultative de pensii ocupaţionale şi ale fondurilor de pensii ocupaţionale;
b) principiile organizării şi funcţionării administratorilor, precum şi coordonarea activităţii altor entităţi implicate în acest domeniu;
c) reglementarea şi supravegherea prudenţială a sistemului pensiilor ocupaţionale.
(2) Dreptul de a propune o schemă facultativă de pensii ocupaţionale aparţine:

a) angajatorului şi sindicatului, sau după caz reprezentanţilor salariaţilor, prin contractul colectiv de muncă la nivel de unitate, grup de unităţi sau ramură;
b) angajatorului, singur sau prin asociere cu alţi angajatori, în lipsa unui contract colectiv de muncă şi/sau lipsa sindicatului. 

(3) Angajatorii, agenţi economici care înregistrează obligaţii bugetare neachitate la scadenţă la sfârşitul anului faţă de bugetul de stat, bugetul asigurărilor sociale de stat, bugetele locale, bugetul asigurărilor pentru şomaj, bugetul Fondului naţional unic de asigurări sociale de sănătate şi bugetul Fondului pentru accidente de muncă şi boli profesionale, la furnizorii de energie şi combustibil de orice formă, precum şi instituţiile publice indiferent de sistemul de finanţare şi de subordonare nu pot contribui la scheme facultative de pensii ocupaţionale.
(4) Schemele facultative de pensii ocupaţionale sunt furnizate de administratori.
(5) Administratorii colectează contribuţii, investesc resursele financiare ale fondului de pensii ocupaţionale şi plătesc pensii ocupaţionale.”
Autori: deputaţii Smaranda Dobrescu şi Gheorghe Barbu
	Pentru credibilitatea sistemului este important a se menţiona de la început  faptul că acest sistem va fi clar reglementat şi supravegheat.

Pentru a acorda formularea respectivă cu prevederile Codului Muncii.

Pentru a da posibilitatea şi societăţilor comerciale sau instituţiilor care nu încheie contract colectiv de muncă sau care nu au sindicate  reprezentative şi care îndeplinesc condiţiile prezentei legi să înfiinţeze scheme de pensii ocupaţionale pentru salariaţii lor.

Pentru a fi asigurate toate datoriile la bugetele locale.

	
	
	
	

	
	
	
	

	4
	Art.2. – (1) În înţelesul prezentei legi, termenii şi expresiile de mai jos au următoarele semnificaţii:
a) activele financiare reprezintă fonduri monetare, acţiuni, obligaţiuni, titluri de valoare şi valori mobiliare.

b) activul personal reprezintă suma din contul unui participant care cuprinde contribuţiile plătite şi veniturile rezultate din investirea sumelor, diminuate cu comisioanele legale şi reactualizate potrivit prevederilor legale.
c) activul net reprezintă valoarea care se obţine prin deducerea valorii obligaţiilor din valoarea activelor.
d) actuar reprezintă persoana care se ocupă de aplicarea teoriei statisticii şi probabilităţilor în probleme de asigurare şi investiţii.

e) actul de aderare este un contract scris între participant şi administrator, încheiat în baza prevederilor contractului de administrare în vederea înscrierii la o schemă facultativă de pensii ocupaţionale.

f) administratorul este o societate de administrare a investiţiilor, o bancă, o societate de asigurare sau o societate de investiţii financiare care a obţinut de la Comisia de Supraveghere a Asigurărilor un aviz pentru administrarea fondurilor de pensii ocupaţionale şi plata pensiilor ocupaţionale.
g) angajator reprezintă persoana fizică sau juridică care, potrivit legii, angajează muncă salariată sau organizaţii patronale constituite potrivit legii.
h) beneficiar reprezintă urmaşii participantului stabiliţi conform prevederilor Codului civil.
i) beneficii colaterale reprezintă orice avantaje, cum ar fi facilităţi băneşti sau cadouri, altele decât cele care rezultă din calitatea de participant sau de beneficiar al unei pensii ocupaţionale.

j) Comisia de Supraveghere a Asigurărilor, denumită în continuare Comisia.
k) Consiliul de Coordonare este organul de reprezentare al participanţilor la fondul de pensii ocupaţionale în relaţia cu administratorul.
l) contractul de administrare este contractul semnat între Consiliul de Coordonare şi administrator, în vederea administrării  fondului de pensii ocupaţionale.
m) contribuţiile la o schemă facultativă de pensii ocupaţionale reprezintă sume plătite de angajatorii şi angajaţii care participă la schema respectivă.
n) conturile participanţilor reprezintă suma unităţilor de cont.

o) depozitarul reprezintă o bancă, persoană juridică română sau o sucursală a unei bănci străine, autorizată să funcţioneze pe teritoriul României şi avizată de Comisie.
p) fondul de pensii ocupaţionale reprezintă fondul constituit prin contract de societate civilă, încheiat între toţi participanţii la schema facultativă de pensii ocupaţionale, în conformitate cu prevederile Codului Civil referitoare la societatea civilă particulară şi dispoziţiilor prezentei legi.
q) participantul reprezintă angajatul care a aderat la o schemă facultativă de pensii ocupaţionale, în numele căruia s-au plătit contribuţii la un fond de pensii ocupaţionale şi care are un drept prezent sau viitor la o pensie ocupaţională.
r) plătitor reprezintă angajatorul care virează contribuţii către un fond de pensii ocupaţionale.
s) pensia ocupaţională reprezintă suma, plătită periodic, pe viaţă, unui participant în mod suplimentar şi distinct de cea furnizată de sistemul public. 
t) norme reprezintă actele emise de Comisie în aplicarea prezentei legi, care sunt obligatorii pentru schemele de pensii ocupaţionale, fondurile de pensii ocupaţionale, administratori şi depozitari.
u) schema facultativă de pensii ocupaţionale reprezintă un sistem de termene, condiţii şi reguli pe baza căruia administratorul colectează, investeşte resursele financiare ale fondului de pensii ocupaţionale şi plăteşte pensii ocupaţionale.
v) sindicat reprezintă un sindicat, un grup de sindicate, federaţie sindicală sau reprezentanţi aleşi ai angajaţilor organizaţi potrivit legii, care au dreptul de a negocia şi încheia contracte colective de muncă la nivel de unitate, grup de unităţi sau ramură.
w) transferul de plăţi reprezintă trecerea activului personal de la vechea schemă facultativă de pensii ocupaţionale către noua schemă facultativă de pensii ocupaţionale.
x) unitatea de cont reprezintă o parte proporţională din activul financiar net al fondului de pensii ocupaţionale.

(2) În raport cu o persoană fizică sau juridică numită prima entitate, persoana afiliată reprezintă:
a) un acţionar sau un grup de acţionari care deţin mai mult de 10% din acţiunile emise de prima entitate sau care, deşi deţin un procent mai mic, pot influenţa direct sau indirect deciziile luate de prima entitate;
b) orice entitate în care prima entitate deţine direct sau indirect mai mult de 10% din acţiunile emise sau care, deşi deţine un procent mai mic, poate influenţa, direct sau indirect, deciziile luate de respectiva entitate; 
c) orice altă entitate în care un acţionar deţine direct sau indirect mai mult de 30% din acţiunile emise şi, în acelaşi timp, deţine, direct sau indirect, mai mult de 30% din totalul acţiunilor emise de prima entitate; 
d) orice persoană care poate determina, direct sau indirect, deciziile respectivei entităţi;
e) orice membru al Consiliului de Administraţie sau al altui organ de conducere sau supraveghere al respectivei entităţi;
f) soţul/soţia sau o rudă până la gradul al treilea sau un afin până la gradul al doilea inclusiv al oricărei persoane menţionate la lit.a) - e).

	Se propune reformularea art.2 după cum urmează:
”Art.2. – (1) În înţelesul prezentei legi, termenii şi expresiile de mai jos au următoarele semnificaţii:
1. activele financiare reprezintă fonduri monetare, acţiuni, obligaţiuni, titluri de valoare şi valori mobiliare;
2. activul personal reprezintă suma din contul unui participant care cuprinde contribuţiile plătite şi veniturile rezultate din investirea sumelor, diminuate cu comisioanele legale şi reactualizate potrivit prevederilor legale;
3. activul net reprezintă valoarea care se obţine prin deducerea valorii obligaţiilor din valoarea activelor;
4. actul de aderare este un contract scris între participant şi administrator, încheiat în baza prevederilor contractului de administrare în vederea înscrierii la o schemă facultativă de pensii ocupaţionale;
5. administratorul este o societate pe acţiuni constituită în conformitate cu dispoziţiile legislaţiei comerciale şi cu prevederile prezentei legi, care are ca obiect exclusiv de activitate administrarea unui fond de pensii ocupaţionale şi plata pensiilor ocupaţionale;
6. angajatorul reprezintă persoana fizică sau juridică care, potrivit legii, angajează muncă salariată sau organizaţii patronale constituite potrivit legii;
7. beneficiarul reprezintă moştenitorii participantului definiţi conform prevederilor Codului civil;
8. beneficii colaterale reprezintă orice avantaje, cum ar fi facilităţi băneşti sau cadouri, altele decât cele care rezultă din calitatea de participant sau de beneficiar al unei pensii ocupaţionale;
9. Comisia de Supraveghere a Asigurărilor, denumită în continuare Comisia;
10. Consiliul de Coordonare este organul de reprezentare al participanţilor la fondul de pensii ocupaţionale în relaţia cu administratorul;
11. contractul de administrare este contractul semnat între Consiliul de Coordonare şi administrator, în vederea administrării  fondului de pensii ocupaţionale;
12. contribuţiile la o schemă facultativă de pensii ocupaţionale reprezintă sume plătite de angajatorii şi angajaţii care participă la schema respectivă;
13. conturile participanţilor reprezintă suma unităţilor de cont;
14. depozitarul reprezintă o bancă, persoană juridică română sau o sucursală a unei instituţii de credit străine, autorizată să funcţioneze pe teritoriul României;
15. fondul de pensii ocupaţionale reprezintă fondul constituit prin contract de societate civilă, încheiat între toţi participanţii la schema facultativă de pensii ocupaţionale, în conformitate cu prevederile Codului Civil referitoare la societatea civilă particulară şi dispoziţiilor prezentei legi;
16. participantul reprezintă angajatul care a aderat la o schemă facultativă de pensii ocupaţionale, în numele căruia s-au plătit contribuţii la un fond de pensii ocupaţionale şi care are un drept prezent sau viitor la o pensie ocupaţională;
17. plătitorul reprezintă angajatorul care virează contribuţii către un fond de pensii ocupaţionale;
18. pensia ocupaţională reprezintă suma, plătită periodic, pe viaţă, unui participant în mod suplimentar şi distinct de cea furnizată de sistemul public;
19. normele reprezintă reglementările emise de Comisie în aplicarea prezentei legi, care sunt obligatorii pentru schemele de pensii ocupaţionale, fondurile de pensii ocupaţionale, administratori şi depozitari;
20. schema facultativă de pensii ocupaţionale reprezintă un sistem de termene, condiţii şi reguli pe baza căruia administratorul colectează, investeşte resursele financiare ale fondului de pensii ocupaţionale şi plăteşte pensii ocupaţionale;
21. sindicatul reprezintă un sindicat, un grup de sindicate, federaţie sindicală sau reprezentanţi aleşi ai angajaţilor organizaţi potrivit legii, care au dreptul de a negocia şi încheia contracte colective de muncă la nivel de unitate, grup de unităţi sau ramură;
22. transferul de disponibilităţi reprezintă trecerea activului personal din contul unui participant la un fond de pensii ocupaţionale către un alt fond de pensii ocupaţionale;
23. unitatea de cont reprezintă o parte proporţională din activul financiar net al fondului de pensii ocupaţionale ;
24. data de transfer reprezintă data la care se efectuează transferul de disponibilităţi aflate în contul unui participant, de la un fond de pensii ocupaţionale la altul;
25. data de convertire reprezintă data la care se convertesc în unităţi de cont contribuţiile participanţilor şi sumele ce fac obiectul transferului de disponibilităţi, în conformitate cu valoarea unităţilor de cont la acea dată;
26. rata de rentabilitate a unui fond de pensii ocupaţionale este raportul între diferenţa dintre valoarea medie a unei unităţi de cont în ultima zi a trimestrului şi valoarea acelei unităţi în ultima zi lucrătoare care precede perioada de 24 de luni şi valoarea acelei unităţi de cont în ultima zi lucrătoare care precede perioada de 24 de luni,  exprimată  în procente;
27. ponderea fondului la o anumită dată este raportul dintre valoarea activului net al fondului şi valoarea activelor nete ale tuturor fondurilor de pensii ocupaţionale, calculate  la aceeaşi dată;
28. rata medie ponderată de rentabilitate a tuturor fondurilor pentru ultimele 24 de luni este suma produselor dintre rata de rentabilitate a fiecărui fond şi ponderea medie a fondului în totalul fondurilor de pensii ocupaţionale;
29. ponderea medie a fondului în totalul fondurilor de pensii ocupaţionale este media aritmetică dintre ponderea fondului în ultima zi lucrătoare care precede perioada de 24 de luni şi ponderea fondului în ultima zi lucrătoare din perioada de 24 de luni;
30. rata de rentabilitate minimă a tuturor fondurilor reprezintă cea mai mică valoare dintre rata medie ponderată de rentabilitate a tuturor fondurilor în perioada respectivă, diminuată cu patru puncte procentuale şi 50% din rata medie ponderată de rentabilitate a tuturor fondurilor în perioada respectivă.
(2) În raport cu o persoană fizică sau juridică numită prima entitate, persoana afiliată reprezintă:
a) un acţionar sau un grup de acţionari care deţine mai mult de 10% din acţiunile emise de prima entitate sau care, deşi deţine un procent mai mic, poate influenţa direct sau indirect deciziile luate de prima entitate;
b) orice entitate în care prima entitate deţine direct sau indirect mai mult de 10% din acţiunile emise sau care, deşi deţine un procent mai mic, poate influenţa, direct sau indirect, deciziile luate de respectiva entitate; 
c) orice altă entitate în care un acţionar deţine direct sau indirect mai mult de 30% din acţiunile emise şi, în acelaşi timp, deţine, direct sau indirect, mai mult de 30% din totalul acţiunilor emise de prima entitate; 
d) orice persoană care poate determina, direct sau indirect, deciziile respectivei entităţi;
e) orice membru al Consiliului de Administraţie sau al altui organ de conducere sau supraveghere al respectivei entităţi;
f) soţul/soţia sau o rudă până la gradul al treilea sau un afin până la gradul al doilea inclusiv al oricărei persoane prevăzute la lit.a) - e).”
Autor: deputat Smaranda Dobrescu
	S-a eliminat textul iniţial al lit.d) a alin.(1) deoarece nu este cazul definirii acestei ocupaţii în prezenta lege. Ea este cuprinsă în COR la poz. 343405.

Pentru a asigura transparenţa şi operativitatea în activitatea, reglementarea şi supravegherea sistemului pensiilor ocupaţionale precum şi pentru a evita modificări multiple ale legislaţiei bancare, a asigurărilor şi alte acte normative. Se asigură astfel, în mod transparent, separarea concretă a activelor fondurilor de activele administratorului. 

Armonizarea cu prevederile Legii nr.485/2003 care modifică şi completează Legea nr.58/1998.

Domeniul de plăţi este un domeniu specific de reglementare al BNR (Legea nr.101/1998 privind statutul BNR, cu modificările şi completările ulterioare). Pentru evitarea eventualelor confuzii de terminologie este necesară folosirea sintagmei “transfer de disponibilităţi” în acest context.

Completare definiţii cu elemente nedefinite, folosite în textul legii.

	
	
	
	

	5
	Capitolul II
SCHEMELE FACULTATIVE DE PENSII OCUPAŢIONALE


	nemodificat
	

	
	
	
	

	6
	Art.3. – (1) Schema facultativă de pensii ocupaţionale trebuie să conţină cuantumul şi periodicitatea contribuţiilor, modul de împărţire a acestora între angajat şi angajator, principiile de investire a activelor, precum şi metodele pentru efectuarea plăţii pensiilor ocupaţionale, a frecvenţei, duratei şi actualizării acestor plăţi.
(2) Comisia emite norme privind regulile schemelor facultative de pensii ocupaţionale.
(3) Încadrarea în muncă a unei persoane sau dobândirea calităţii de membru de sindicat nu pot fi condiţionate de participarea sau continuarea participării la o schemă facultativă de pensii ocupaţionale şi nu se pot face reţineri din salariu pentru contribuţii la o astfel de schemă fără acordul scris al persoanei respective.
	nemodificat
	

	
	
	
	

	7
	Art.4. – (1) Angajatorul şi sindicatul pot propune, de comun acord, participarea la o schemă facultativă de pensii ocupaţionale angajaţilor prin contractul colectiv de muncă.
(2) În situaţia în care nu există contract colectiv de muncă, schemele facultative de pensii ocupaţionale pot fi propuse de angajator şi sindicat, în baza unui protocol. 

	Se propune reformularea art.4 după cum urmează:

“Art.4. – (1) Angajatorul şi sindicatul pot propune, de comun acord, participarea la o schemă facultativă de pensii ocupaţionale angajaţilor prin contractul colectiv de muncă.
(2) În situaţia în care nu există contract colectiv de muncă, schemele facultative de pensii ocupaţionale pot fi propuse de angajator şi sindicat, în baza unui protocol. 

(3) În situaţia în care nu există sindicat, schemele facultative de pensii ocupaţionale pot fi propuse de angajator, cu consultarea angajaţilor”.”
Autor: deputat Smaranda Dobrescu
	Pentru a da posibilitatea şi societăţilor nesindicalizate (de regulă IMM-uri profitabile) să propună scheme de pensii ocupaţionale

	
	
	
	

	8
	Art.5. – (1) Angajatorul reţine şi virează contribuţiile la o schemă facultativă de pensii ocupaţionale în numele angajaţilor săi şi  răspunde penal de neplata contribuţiilor sau de plata lor incompletă conform termenelor, condiţiilor şi regulilor schemei cu privire la plata contribuţiilor.
(2) Determinarea valorii obligaţiei financiare care rezultă din neplata contribuţiilor sau din plata lor incompletă este reglementată de Comisie.
(3) Administratorul este obligat să notifice plătitorului, Consiliului de Coordonare şi participantului neîndeplinirea obligaţiei faţă de fondul de pensii ocupaţional.
(4) În vederea recuperării obligaţiei financiare menţionate la alin.(2), administratorul schemei respective poate solicita aplicarea măsurilor de executare silită asupra angajatorului, potrivit dispoziţiilor Codului de procedură civilă.
 

	Se propune reformularea art.5 după cum urmează:

“Art.5. – (1) Angajatorul reţine şi virează contribuţiile angajaţilor săi care au calitatea de participant la o schemă facultativă de pensii ocupaţionale şi  răspunde penal de neplata contribuţiilor sau de plata lor incompletă conform termenelor, condiţiilor şi regulilor schemei cu privire la plata contribuţiilor.

(2) Determinarea valorii obligaţiei financiare care rezultă din neplata contribuţiilor sau din plata lor incompletă este reglementată de Comisie.
(3) Administratorul este obligat să notifice plătitorului, Consiliului de Coordonare şi participantului neîndeplinirea obligaţiei faţă de fondul de pensii ocupaţional.
(4) În vederea recuperării obligaţiei financiare menţionate la alin.(2), administratorul schemei respective poate solicita aplicarea măsurilor de executare silită asupra angajatorului, potrivit dispoziţiilor Codului de procedură civilă.”
Autor: deputat Smaranda Dobrescu
	Textul alin.(1) a fost reformulat pentru precizarea datoriei angajatorului în cadrul schemelor facultative de pensii ocupaţionale.

	
	
	
	

	9
	Capitolul III
AUTORIZAREA SCHEMELOR FACULTATIVE DE PENSII OCUPAŢIONALE


	nemodificat
	

	10
	Art.6. – (1) Schemele facultative de pensii ocupaţionale trebuie să obţină autorizarea prealabilă a Comisiei.
(2) Procedura de autorizare şi modificare a schemelor de pensii facultative ocupaţionale este prevăzută în normele Comisiei.

	Se propune reformularea art.6 după cum urmează:

„Art.6. – (1) Schemele facultative de pensii ocupaţionale trebuie să obţină autorizarea prealabilă a Comisiei.
(2) Procedura de autorizare şi modificare a schemelor facultative de pensii ocupaţionale este prevăzută în normele Comisiei.”
Autor: deputat Gheorghe Suditu
	Pentru unitate de terminologie.

	Art.7. – Administratorul procedează la publicitatea schemei şi la încasarea de contribuţii numai după autorizarea schemei facultative de pensii ocupaţionale, sub sancţiunea retragerii avizului administratorului.
	Se propune reformularea art.7 după cum urmează :
“Art.7. – Administratorul procedează la publicitatea schemei şi la încasarea de contribuţii numai după autorizarea schemei facultative de pensii ocupaţionale, sub sancţiunea retragerii autorizaţiei de funcţionare a administratorului.”
Autor: deputat Gheorghe Suditu


	Pentru corelare cu modificările aduse în prezentul raport.

	Art.8. – (1) Administratorul transmite Comisiei documentaţia necesară în vederea autorizării fiecărei scheme facultative de pensii facultative ocupaţionale.

(2) Conţinutul documentaţiei se stabileşte prin normele Comisiei şi conţine obligatoriu următoarele date şi reguli: 
a) numele şi sediul administratorului; 
b) numele şi sediul angajatorului şi sindicatului care au propus schema respectivă;

c) condiţiile de eligibilitate ale participanţilor pentru aderarea la schema facultativă de pensii ocupaţionale;
d) principiile investiţionale ale schemei facultative de pensii ocupaţionale;
e) dreptul de proprietate al participanţilor la schema facultativă de pensii ocupaţionale asupra sumei existente în conturile lor;
f) condiţiile începerii şi periodicitatea plăţii pensiilor ocupaţionale;
g) condiţiile de acordare a pensiei ocupaţionale de invaliditate;
h) metoda de actualizare a pensiilor ocupaţionale;
i) nivelul  comisioanelor plătite administratorului;
j) periodicitatea şi procedura de raportare către participanţi;
k) condiţiile şi procedurile de încetare a participării şi de transfer la o altă schemă facultativă de pensii ocupaţionale;
l) suma fixă prevăzută în normele Comisiei potrivit art.73 alin.(3).
m) forma de garantare a contribuţiilor şi a pensiilor ocupaţionale.
(3) În termen de 30 de zile de la depunerea documentaţiei, Comisia emite autorizaţia sau respinge cererea de autorizare, după caz.
(4) Administratorii informează participanţii despre datele şi regulile menţionate la alin.(2) în momentul aderării, precum şi despre modificările şi completările ulterioare în termen de 30 de zile de la autorizarea lor.


	Se propune reformularea art.8 după cum urmează:
“Art.8. – (1) Administratorul transmite Comisiei documentaţia necesară în vederea autorizării fiecărei scheme facultative de pensii ocupaţionale.
(2) Conţinutul documentaţiei se stabileşte prin normele Comisiei şi conţine obligatoriu următoarele date şi reguli: 
a) numele şi sediul administratorului;
b) numele şi sediul angajatorului sau angajatorilor, şi denumirea şi sediul sindicatului sau sindicatelor, după caz, care au propus schema respectivă;

c) condiţiile de eligibilitate ale participanţilor pentru aderarea la schema facultativă de pensii ocupaţionale;
d) principiile investiţionale ale schemei facultative de pensii ocupaţionale;

e) dreptul de proprietate al participanţilor la schema facultativă de pensii ocupaţionale asupra sumei existente în conturile lor;
f) condiţiile începerii şi periodicitatea plăţii pensiilor ocupaţionale;
g) condiţiile de acordare a pensiei ocupaţionale de invaliditate;
h) metoda de actualizare a pensiilor ocupaţionale;
i) nivelul  comisioanelor plătite administratorului;
j) periodicitatea şi procedura de raportare către participanţi;
k) condiţiile şi procedurile de încetare a participării şi de transfer la o altă schemă facultativă de pensii ocupaţionale;
l) suma fixă prevăzută în normele Comisiei potrivit art.72 alin.(1);
m) forma de garantare a contribuţiilor şi a pensiilor ocupaţionale.

(3) În termen de 30 de zile de la depunerea documentaţiei, Comisia emite autorizaţia sau respinge cererea de autorizare, după caz. 
(4) Administratorii informează participanţii despre datele şi regulile prevăzute la alin.(2) în momentul aderării, precum şi despre modificările şi completările ulterioare, în termen de 30 de zile de la autorizarea lor.”
Autor: deputat Smaranda Dobrescu
	S-a eliminat “facultative” pentru corectarea unei erori de redactare.
În conformitate cu prevederile art.6 alin.(1) lit.a) din Legea nr.54/2003.

Pentru corelare cu posibilitatea angajatorului de a propune singur, sau în asociere, în lipsa unui sindicat, o schemă de pensii ocupaţionale.
Pentru pentru o trimitere corectă.

	Art.9. – (1) Modificarea schemei facultative de pensii ocupaţionale se face de comun acord între administrator şi Consiliului de Coordonare al fondului respectiv, fără a aduce atingere drepturilor participanţilor.
(2) Modificările devin aplicabile numai după autorizarea lor de către Comisie.

	nemodificat

	Art.10. – (1) Comisia poate retrage autorizaţia unei scheme facultative de pensii ocupaţionale dacă se dovedeşte că au fost încălcate dispoziţiile prezentei legi, ale normelor Comisiei sau dacă retragerea autorizaţiei este în interesul participanţilor la respectiva schemă.

(2) Înainte de a proceda la retragerea autorizaţiei, Comisia notifică administratorul şi Consiliul de Coordonare al fondului respectiv cu cel puţin 30 de zile înainte despre intenţia şi motivele retragerii.
(3) Administratorul are obligaţia de a răspunde acestei notificări în termen de 30 de zile şi propune un plan de remediere, dacă este cazul.

(4) Comisia poate aproba planul de remediere propus şi acordă un termen de punere în aplicare.
(5) În cazul în care Comisia nu primeşte răspuns în termen sau acesta nu este satisfăcător, procedează la retragerea autorizaţiei.

	Se propune reformularea art.10 după cum urmează:

“Art.10. – (1) Comisia poate retrage autorizaţia unei scheme facultative de pensii ocupaţionale dacă se dovedeşte că au fost încălcate dispoziţiile prezentei legi, ale normelor Comisiei sau dacă retragerea autorizaţiei este în interesul participanţilor la respectiva schemă.
(2) Înainte de a proceda la retragerea autorizaţiei, Comisia notifică administratorul şi Consiliul de Coordonare al fondului respectiv cu cel puţin 30 de zile înainte despre intenţia şi motivele retragerii.
(3) În termen de 30 de zile de la data primirii notificării Comisiei, administratorul are obligaţia să răspundă acestei notificări şi, dacă este cazul, să propună un plan de remediere.

(4) Comisia poate aproba planul de remediere propus şi acordă un termen de punere în aplicare.
(5) În cazul în care Comisia nu primeşte răspuns în termenul prevăzut la alin.(3)  sau dacă răspunsul primit ori planul de remediere propus nu este satisfăcător, procedează la retragerea autorizaţiei. 

(6) Administratorul schemei facultative de pensii poate ataca decizia Comisiei de retragere a autorizaţiei la instanţa judecătorească competentă, în conformitate cu prevederile legislaţiei în vigoare privind contenciosul administrativ.”
Autor: deputat Smaranda Dobrescu
	Reformulare pentru claritate juridică.
Pentru claritatea textului.
Trebuie prevăzută calea de atac a unei decizii administrative.

	Art.11. – (1) Retragerea autorizaţiei unei scheme facultative de pensii ocupaţionale conduce automat la retragerea autorizaţiei fondului de pensii ocupaţionale de către Comisie.

(2) Comisia informează Comisia Naţională a Valorilor Mobiliare sau Banca Naţională a României, după caz, despre retragerea autorizaţiei unei scheme facultative de pensii ocupaţionale furnizată de un administrator autorizat de acestea.


	Se propune reformularea art.11 după cum urmează:

“Art.11. – Retragerea autorizaţiei unei scheme facultative de pensii ocupaţionale conduce automat la retragerea autorizaţiei fondului de pensii ocupaţionale de către Comisie.”

Autor: deputat Smaranda Dobrescu
	S-a eliminat textul alin.(2) deoarece în cazul în care administratorul este o societate comercială cu obiect exclusiv de activitate fondurile de pensii ocupaţionale, nu este necesar să fie informate Comisia Naţională a Valorilor Mobiliare sau Banca Naţională a României.

	Art.12. – (1) Din momentul retragerii autorizaţiei schemei facultative de pensii ocupaţionale, depozitarul începe evaluarea activelor şi pasivelor fondului de pensii ocupaţionale şi trimite Comisiei şi Consiliului de Coordonare rapoarte preliminare.

(2) În termen de 3 luni de la retragerea autorizaţiei, depozitarul transmite Comisiei şi Consiliului de Coordonare raportul final al evaluării avizat de un auditor independent avizat de Comisie şi o propunere de lichidare a schemei facultative de pensii ocupaţionale. 


	Se propune reformularea textului art. 12, după cum urmează:

“Art.12. – De la data retragerii autorizaţiei unei scheme facultative de pensii ocupaţionale, de către Comisie, se aplică următoarele dispoziţii:

a) administratorul schemei facultative de pensii ocupaţionale nu mai acceptă contribuţii şi nu mai percepe comisioane, sub sancţiunea retragerii autorizaţiei de funcţionare a administratorului;

b) Comisia desemnează un administrator special al schemei facultative de pensii ocupaţionale care nu poate fi persoană afiliată administratorului, angajatorului, sindicatului sau depozitarului;

c) Comisia emite norme cu privire la administratorul special, atribuţiile acestuia, precum şi procedurile de selectare şi plată ale administratorilor speciali; 
d) administratorul special evaluează activele şi pasivele fondului de pensii ocupaţionale şi trimite Comisiei şi Consiliului de Coordonare rapoarte preliminare;

e) în termen de 3 luni de la desemnare, administratorul special transmite Comisiei şi Consiliului de Coordonare raportul final al evaluării prevăzute la lit.d), auditat de un auditor financiar, avizat de Comisie, precum şi o propunere de lichidare a schemei facultative de pensii ocupaţionale; propunerea de lichidare prevede modalitatea şi programul transferului de disponibilităţi către alt administrator de fonduri de pensii ocupaţionale;

f) în perioada de evaluare, administratorul special poate efectua transferuri de disponibilităţi la date pe care le stabileşte, cu excepţia cazului în care constată că acestea nu sunt în interesul participanţilor;
g) angajatorul, Consiliul de Coordonare şi sindicatul, după caz, pot transmite Comisiei obiecţii la propunerea de lichidare prevăzută la lit. e), în termen de 30 de zile de la primirea acesteia;

h) Comisia analizează propunerea de lichidare şi obiecţiile formulate şi se pronunţă în termen de 60 zile de la primirea acesteia; 

i) în situaţia respingerii propunerii de lichidare, Comisia poate cere administratorului special o nouă propunere de lichidare în termen de 30 zile de la data respingerii, pe baza recomandărilor din decizia de respingere; 

j) Comisia analizează noua propunere de lichidare şi decide în termen de 30 zile de la primirea acesteia; 

k) după aprobarea propunerii, administratorul special procedează la lichidarea schemei facultative de pensii ocupaţionale şi înştiinţează Comisia despre finalizarea operaţiunilor, printr-un raport.”

Autor: deputaţi Smaranda Dobrescu şi Pavel Todoran
	Este important de prevăzut în lege oprirea contribuţiilor şi a comisioanelor la retragerea autorizaţiei. De asemenea, nu poate intra, nici măcar prin lege, în atribuţiile depozitarului evaluarea de active sau propunerea de lichidare a unei astfel de scheme.

Precizează activitatea concretă a administratorului special în cazul retragerii autorizaţiei unei scheme.

Preluarea unor prevederi ale art.13, referitoare la procedura de avizare/respingere a propunerii de lichidare a schemei.

	Art.13. - (1) Propunerea de lichidare prevede modalitatea şi programul transferurilor de plăţi către alt fond de pensii ocupaţionale sau plăţi unice, după caz. 

(2) Angajatorul, sindicatul şi Consiliul de Coordonare pot propune participanţilor la schema a cărei autorizaţie a fost retrasă transferul activelor personale la un alt fond de pensii ocupaţionale, cu aprobarea Comisiei.

(3) Părţile interesate pot transmite Comisiei obiecţii la propunerea de lichidare în termen de 30 de zile de la primirea acesteia.

(4) Comisia analizează propunerea de lichidare şi obiecţiile formulate şi se pronunţă în termen de 60 zile de la primirea acesteia.

(5) În situaţia respingerii propunerii de lichidare, Comisia poate cere o nouă propunere de lichidare în termen de 30 zile de la data respingerii, pe baza recomandărilor din decizia de respingere.

(6) Comisia analizează noua propunere de lichidare şi decide în termen de 30 zile de la primirea acesteia.

(7) După aprobarea propunerii, administratorul special, potrivit art. 43, procedează la lichidarea schemei facultative de pensii ocupaţionale şi înştiinţează Comisia despre finalizarea operaţiunilor, printr-un raport.
	Se propune eliminarea art.13.

Autor: deputat Pavel Todoran
	S-a eliminat art.13 întrucât prevederile sale au fost preluate în cuprinsul art.12 reformulat, poziţia 16 din prezentul raport, pentru o mai bună structurare a legii.

	Art.14. – (1) Comisia emite norme referitoare la procedura de lichidare a schemei facultative de pensii ocupaţionale şi la conţinutul rapoartelor obligatorii.

(2) Comisia emite norme privind condiţiile transferurilor de plăţi din perioada de la retragerea autorizaţiei până la momentul aprobării planului de lichidare.

	Se propune reformularea art.14, care devine art.13,  după cum urmează:

“Art.13. – (1) Comisia emite norme referitoare la procedura de lichidare a schemei facultative de pensii ocupaţionale şi la conţinutul rapoartelor obligatorii.
(2) Comisia emite norme privind condiţiile transferurilor de disponibilităţi de la retragerea autorizaţiei până la momentul aprobării planului de lichidare.”

Autor: deputat Dumitru Buzatu
	Pentru respectarea normelor de tehnică legislativă, având în vedere eliminarea unui articol.
Corelare cu modificările aduse legii prin prezentul raport.

	Art.15. – Activele personale nu pot reveni angajatorului, sindicatului, administratorului sau depozitarului, actele de atribuire către oricare dintre aceştia fiind nule de drept.

	Se propune ca art.15 să devină art.14, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol.


	20
	Capitolul IV
TRANSFERURILE ÎNTRE SCHEMELE FACULTATIVE DE PENSII OCUPAŢIONALE 

	nemodificat

	Art.16. – (1) Schemele facultative de pensii ocupaţionale conţin reguli privind transferul la altă schemă facultativă de pensii ocupaţionale.
(2) În condiţiile în care participantul a aderat la o nouă schemă de pensii ocupaţionale acesta poate:
a) să-şi transfere conturile individuale de la vechile fonduri de pensii ocupaţionale la noul fond;
b) să-şi păstreze calitatea de participant la toate schemele facultative de pensii ocupaţionale urmând a le cumula la momentul deschiderii dreptului de pensie.
	Se propune ca art.16 să devină art.15, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol. 


	22
	Art.17. – (1) Dacă participantul doreşte să transfere activul personal la o altă schemă facultativă de pensii ocupaţionale este obligat să înştiinţeze administratorul fostei scheme şi să îi transmită o copie a actului de aderare.
(2) Comisia emite norme referitoare la:
a) forma şi conţinutul documentului prin care participantul înştiinţează administratorul despre aderarea la o altă schemă facultativă de pensii ocupaţionale;
b) procedurile de aderare la noua schemă.

	Se propune ca art.17 să devină art.16, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol. 

	Art.18. – (1) În 30 de zile calendaristice de la înştiinţare, administratorul fostei scheme efectuează un transfer de plăţi către cel al noii scheme.
(2) Transferul de plăţi cuprinde activul personal, calculat la ultima dată de evaluare, mai puţin deducerile legale. 
(3) Administratorul fostei scheme notifică administratorului noii scheme toate informaţiile referitoare la contribuţiile făcute în contul participantului, precum şi despre transferurile de plăţi cu privire la contul acelui participant.

	Se propune reformularea art.18 care devine art.17, după cum urmează:

“Art.17. – (1) În termen de 30 de zile calendaristice de la înştiinţare, administratorul fostei scheme efectuează un transfer de disponibilităţi către administratorul noii scheme. 
(2) Transferul de disponibilităţi cuprinde activul personal, calculat la ultima dată de evaluare, mai puţin deducerile legale. 
(3) Administratorul fostei scheme notifică administratorului noii scheme toate informaţiile referitoare la contribuţiile făcute în contul participantului, precum şi despre transferurile de disponibilităţi cu privire la contul acelui participant.”

Autor: deputat Pavel Todoran
	Pentru respectarea normelor de tehnică legislativă şi corelare cu modificările aduse în prezentul raport.

	Capitolul V
PARTICIPANŢI ŞI CONTRIBUŢII

	nemodificat
	

	25
	Art.19. –  (1) Tuturor participanţilor la o schemă facultativă de pensii ocupaţionale li se aplică un tratament nediscriminatoriu având aceleaşi drepturi şi obligaţii raportat la fondul de pensii ocupaţionale.

(2) Participanţii şi beneficiarii la o schemă facultativă de pensii ocupaţionale au dreptul la egalitate de tratament şi în cazul schimbării locului de muncă, domiciliului sau reşedinţei într-o altă ţară, stat membru al Uniunii Europene.

(3) Aderarea la o schemă facultativă de pensii ocupaţionale este facultativă.
 

	Se propune reformularea art.19 care devine art.18, după cum urmează:

“Art.18. –  (1) Tuturor participanţilor la o schemă facultativă de pensii ocupaţionale li se aplică un tratament nediscriminatoriu având aceleaşi drepturi şi obligaţii raportat la fondul de pensii ocupaţionale.
(2) Participanţii şi beneficiarii la o schemă facultativă de pensii ocupaţionale au dreptul la egalitate de tratament şi în cazul schimbării locului de muncă, domiciliului sau reşedinţei într-o altă ţară, stat membru al Uniunii Europene sau stat aparţinând Spaţiului Economic European.
(3) Aderarea la o schemă facultativă de pensii ocupaţionale este facultativă.”
Autor: deputat Paula Ivănescu

	Pentru respectarea normelor de tehnică legislativă.

Această modificare se impune datorită faptului că Acordul privind Spaţiul Economic European face parte din acquis-ul comunitar.

	Art.20. - (1) Actul de aderare este un contract scris, încheiat direct între persoana fizică şi administratorul schemei respective şi conţine principalele prevederi ale schemei facultative de pensii ocupaţionale, ale contractului de administrare, riscurile financiare, tehnice sau de altă natură şi modul de repartizare a acestora, precum şi referiri la contribuţii, pensii ocupaţionale, investiţii şi nivelul comisioanelor. 
(2) Administratorul nu poate refuza semnarea actului de aderare nici unei persoane care are dreptul de a participa la acea schemă.
(3) Forma actului de aderare este aceeaşi pentru toţi participanţii la aceea schemă.
(4) Forma-cadru a actului de aderare este stabilită de către Comisie prin norme.
(5) Administratorul poate modifica acest act numai cu autorizaţia Comisiei, caz în care actul de aderare trebuie refăcut.
(6) În termen de 30 de zile de la aderare, administratorul transmite participanţilor o copie semnată a actului de aderare.

	Se propune ca art.20 să devină art.19, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol. 

	Art.21. – (1) Contribuţiile la un fond de pensii ocupaţionale se stabilesc conform regulilor acelei scheme de pensii ocupaţionale şi se virează odată cu contribuţiile de asigurări sociale obligatorii. 

(2) Nivelul contribuţiei participantului poate fi de până la 200 euro pe an din venitul salarial anual în procedura de definitivare a impunerii anuale. 
(3) Contribuţia participantului la fondul de pensii ocupaţionale se deduce din venitul salarial brut al acestuia în completarea deducerii contribuţiilor de asigurări sociale datorate potrivit legii.

(4) Cheltuielile angajatorului cu contribuţiile datorate de acesta la fondul de pensii ocupaţionale în sumă de până la 200 euro pe an pentru fiecare participant sunt deductibile la calculul profitului impozabil.

(5) Participanţii pot în orice moment să modifice, cu respectarea nivelului prevăzut la alin. (2), să suspende sau să înceteze contribuţiile la o schemă facultativă de pensii ocupaţionale, fără nici un fel de sancţiune, înştiinţând în scris administratorul şi angajatorul.

(6) Înştiinţarea prevăzută la alin.(5) nu va afecta în nici un fel activul personal şi nu dă dreptul angajatorului să-şi reducă sau anuleze obligaţia contractuală decât cu acordul participantului.
	Se propune reformularea art.21 care devine art.20, după cum urmează:

“Art.20. – (1) Contribuţiile la un fond de pensii ocupaţionale se stabilesc conform regulilor acelei scheme de pensii ocupaţionale şi se virează odată cu contribuţiile de asigurări sociale obligatorii.

(2) Contribuţia participantului la fondul de pensii ocupaţionale, de până la echivalentul în lei a 200 euro pe an din venitul salarial anual în procedura de definitivare a impunerii anuale se deduce din venitul salarial brut al acestuia în completarea deducerii contribuţiilor de asigurări sociale datorate potrivit legii.

(3) Cheltuielile angajatorului cu contribuţiile datorate de acesta la fondul de pensii ocupaţionale în sumă de până la echivalentul în lei a 200 euro pe an pentru fiecare participant sunt deductibile la calculul profitului impozabil.
(4) Participanţii pot în orice moment să modifice, cu respectarea nivelului prevăzut la alin. (2), să suspende sau să înceteze contribuţiile la o schemă facultativă de pensii ocupaţionale, fără nici un fel de sancţiune, înştiinţând în scris administratorul şi angajatorul cu cel puţin 30 de zile înainte de data suspendării sau încetării contribuţiilor.

(5) Înştiinţarea prevăzută la alin.(4) nu va afecta în nici un fel activul personal şi dă dreptul angajatorului să suspende sau să înceteze obligaţia contractuală.”
Autor: deputat Gheorghe Barbu
	Pentru respectarea normelor de tehnică legislativă 
Pentru a preciza mai clar posibilitatea participantului  să poată contribui mai mult la fondul de pensii ocupaţionale, fără deductibilitate.

Pentru o formulare corectă.
Pentru tratament egal între participant şi angajator.

	Art.22. – (1) Dacă un participant încetează plata contribuţiei, acesta îşi păstrează drepturile, conform regulilor schemei facultative de pensii ocupaţionale, cu excepţia cazului în care a solicitat un transfer de plăţi către alt fond de pensii ocupaţionale.

(2) Participantul la o schemă facultativă de pensii ocupaţionale din România care a fost detaşat într-o altă ţară, stat membru al UE are dreptul la continuarea plăţii contribuţiilor la acea schemă pe durata detaşării sale.
 (3) Dacă un participant devine incapabil de a presta o muncă ca urmare a invalidităţii, acesta va avea dreptul să folosească activul personal, în conformitate cu normele Comisiei.
(4) Dacă un participant decedează înainte de pensionare, activele personale evaluate, la acea dată, se distribuie beneficiarilor conform actului de succesiune şi normelor Comisiei. 

(5) În cazul schimbării locului de muncă, a domiciliului sau reşedinţei în altă ţară, stat membru al UE, participantul şi beneficiarul păstrează dreptul la pensia ocupaţională câştigată în cadrul schemelor facultative de pensii ocupaţionale din România şi aceasta se plăteşte în acel stat, în cuantumul rămas după scăderea tuturor taxelor şi cheltuielilor aferente plăţii.

 

	Se propune reformularea art.22 care devine art.21, după cum urmează:

“Art.21. – (1) Dacă un participant încetează plata contribuţiei, acesta îşi păstrează drepturile, conform regulilor schemei facultative de pensii ocupaţionale, cu excepţia cazului în care a solicitat un transfer de disponibilităţi către alt fond de pensii ocupaţionale.
(2) Participantul la o schemă facultativă de pensii ocupaţionale din România care a fost detaşat într-o altă ţară, are dreptul la continuarea plăţii contribuţiilor la acea schemă pe durata detaşării sale.

 (3) Dacă un participant devine incapabil de a presta o muncă ca urmare a invalidităţii, acesta va avea dreptul să folosească activul personal, în conformitate cu normele Comisiei.
(4) Dacă un participant decedează înainte de pensionare, activele personale evaluate, la acea dată, se distribuie beneficiarilor conform actului de succesiune şi normelor Comisiei. 

(5) În cazul schimbării locului de muncă, a domiciliului sau reşedinţei în altă ţară, stat membru al UE sau stat aparţinând Spaţiului Economic European participantul şi beneficiarul păstrează dreptul la pensia ocupaţională câştigată în cadrul schemelor facultative de pensii ocupaţionale din România şi aceasta se plăteşte în acel stat, în cuantumul rămas după scăderea tuturor taxelor şi cheltuielilor aferente plăţii.”
Autor: deputat Smaranda Dobrescu
	Pentru respectarea normelor de tehnică legislativă.
Corelare cu modificările propuse în prezentul raport.
S-a eliminat sintagma “stat membru al UE” întrucât detaşarea se poate face în orice ţară, nu numai într-o ţară membră a Uniunii Europene. Dreptul de a-şi continua participarea la schema de care a aparţinut este individual şi independent de locul detaşării.

Acordul privind Spaţiul Economic European face parte din acquis-ul comunitar.

	Capitolul VI
CONTURILE PARTICIPANŢILOR ŞI EVALUAREA ACTIVELOR

	nemodificat

	Art.23. – (1) Participantul este proprietarul activului personal din contul său.
(2) Activul personal este insesizabil, neputând face obiectul nici unei măsuri de executare silită.
(3) Activul personal nu poate fi gajat sau cesionat, sub sancţiunea nulităţii.

	Se propune ca art.23 să devină art.22, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol. 

	Art.24. – (1) Contribuţiile se colectează pe baza codului numeric personal în conturile individuale ale participanţilor.

(2) Contribuţiile la un fond de pensii ocupaţionale şi transferurile de plăţi se convertesc în unităţi de cont şi diviziuni ale acestora.
(3) Valoarea totală a unităţilor de cont ale unui fond de pensii ocupaţionale este întotdeauna egală cu valoarea totală a activelor fondului. 
(4) Comisia emite norme care definesc activul net, principiile de evaluare a activelor şi pasivelor fondurilor de pensii ocupaţionale.
(5) Activele şi pasivele fondului de pensii ocupaţionale sunt evidenţiate şi ţinute separat de cele ale administratorului.
	Se propune reformularea art.24 care devine art.23, după cum urmează:

“Art.23. - (1) Contribuţiile se colectează pe baza codului numeric personal în conturile individuale ale participanţilor.
(2) Contribuţiile la un fond de pensii ocupaţionale şi transferurile de disponibilităţi se convertesc în unităţi de cont şi diviziuni ale acestora.
(3) Valoarea totală a unităţilor de cont ale unui fond de pensii ocupaţionale este întotdeauna egală cu valoarea totală a activelor fondului. 
(4) Comisia emite norme care definesc activul net, principiile de evaluare a activelor şi pasivelor fondurilor de pensii ocupaţionale.
(5) Activele şi pasivele fondului de pensii ocupaţionale sunt evidenţiate şi ţinute separat de cele ale administratorului.”

Autor: deputat Pavel Todoran

	Pentru respectarea normelor de tehnică legislativă.
Corelare cu modificările propuse în prezentul raport.

	Art.25. – (1) Contribuţiile şi transferul de plăţi la un fond de pensii ocupaţionale se convertesc în unităţi de cont numai la anumite date, numite date de convertire, conform valorii unităţilor de cont la acea dată.

(2) Până la convertire, contribuţiile şi transferul de plăţi se înscriu într-un cont separat al fondului de pensii ocupaţionale, dobânda generată de acest cont constituind venit al fondului.
(3) Comisia prevede prin norme datele de convertire şi periodicitatea lor.
(4) La prima dată de convertire care urmează plăţii primei contribuţii la fondul de pensii ocupaţionale, valoarea unei unităţi de cont va fi de 100.000 lei.
(5) Comisia poate reactualiza valoarea unităţii  de cont pe baza principiilor de evaluare a activelor fondurilor de pensii ocupaţionale.

	Se propune reformularea art.25 care devine art.24, după cum urmează:

“Art.24. – (1) Contribuţiile şi transferul de disponibilităţi la un fond de pensii ocupaţionale se convertesc în unităţi de cont numai la anumite date, numite date de convertire, conform valorii unităţilor de cont la acea dată.
(2) Până la convertire, contribuţiile şi transferul de disponibilităţi se înscriu într-un cont separat al fondului de pensii ocupaţionale, dobânda generată de acest cont constituind venit al fondului.
(3) Comisia prevede prin norme datele de convertire şi periodicitatea lor.
(4) La prima dată de convertire care urmează plăţii primei contribuţii la fondul de pensii ocupaţionale, valoarea unei unităţi de cont va fi de 100.000 lei.
(5) Comisia poate reactualiza valoarea unităţii  de cont pe baza principiilor de evaluare a activelor fondurilor de pensii ocupaţionale.”
Autor: deputat Gheorghe Suditu

	Pentru respectarea normelor de tehnică legislativă.
Corelare cu modificările propuse în prezentul raport.

	Art.26. – (1) Valoarea activelor nete şi valoarea unităţii de cont ale unui fond de pensii ocupaţionale calculată de către depozitar la fiecare dată de evaluare se comunică administratorului şi Comisiei în aceeaşi zi.

(2) Calculele menţionate la alin.(1) sunt făcute de depozitar şi sunt supuse auditării unui auditor independent avizat de Comisie. 
(3) Auditorul independent nu poate fi persoană afiliată angajatorului, sindicatului, administratorului sau depozitarului.
(4) Evaluarea are loc cel puţin o dată pe lună la datele stabilite prin normele Comisiei.

	Se propune reformularea art.26, care devine art.25, după cum urmează:

“Art.25. – (1) Valoarea activelor nete şi valoarea unităţii de cont ale unui fond de pensii ocupaţionale calculată de către administrator la fiecare dată de evaluare se comunică, în aceeaşi zi, Comisiei.

(2) Calculele prevăzute la alin.(1) sunt făcute de administrator şi sunt supuse auditării unui auditor financiar avizat de Comisie. 
(3) Auditorul financiar nu poate fi persoană afiliată angajatorului, sindicatului, administratorului sau depozitarului.

(4) Evaluarea are loc cel puţin o dată pe lună la datele stabilite prin normele Comisiei.”

Autor: deputat Smaranda Dobrescu
	Pentru respectarea normelor de tehnică legislativă. 
Depozitarul are un rol de executant de tranzacţii. El este doar depozitar şi nu este responsabil decât cu îndeplinirea dispoziţiilor administratorului.

Corelare cu modificările propuse în prezentul raport.

	Art.27. – (1) Administratorul care a primit contribuţii pe o perioadă de cel puţin 24 de luni calculează, la sfârşitul ultimei luni a fiecărui trimestru rentabilitatea pentru ultimele 24 de luni şi o comunică Comisiei.

(2) Rata de rentabilitate a unui fond de pensii ocupaţionale este raportul între diferenţa dintre valoarea medie a unei unităţi de cont în ultima zi a lunii care încheie un trimestru şi valoarea acelei unităţi în ultima zi lucrătoare a lunii care precede perioada de 24 de luni şi valoarea acelei unităţi de cont în ultima zi lucrătoare a lunii care precede perioada de 24 de luni,  exprimat  în procente. 
(3) Ponderea fondului într-o anumită zi este raportul dintre valoarea activului net al fondului şi valoarea activelor nete ale tuturor fondurilor de pensii ocupaţionale, calculate  în aceeaşi zi.

	Se propune reformularea art.27, care devine art.26, după cum urmează:

“Art.26. – Administratorul care a primit contribuţii pe o perioadă de cel puţin 24 de luni calculează, în ultima zi a fiecărui trimestru rentabilitatea pentru ultimele 24 de luni şi o comunică Comisiei.”
Autor: deputat Smaranda Dobrescu

	Pentru respectarea normelor de tehnică legislativă.
S-au eliminat alin.(2) şi (3) întrucât sunt definiţii care au fost incluse în cuprinsul art.2 alin.(2).

	Art.28. – Comisia emite norme cu privire la:
a) regulile de calcul ale rentabilităţii fondurilor de pensii ocupaţionale, inclusiv regulile de rotunjire a valorilor obţinute;
b) data la care administratorul trebuie să informeze Comisia şi Consiliul de Coordonare despre valoarea activelor nete ale fondului de pensii ocupaţionale, valoarea unei unităţi de cont, rentabilitatea fondului, precum şi metoda prin care se face această înştiinţare;
c) forma şi data publicării ratei medii ponderate de rentabilitate a tuturor fondurilor.

	Se propune reformularea art.28, care devine art.27, după cum urmează:

“Art.27. – Comisia emite norme cu privire la:
a) regulile de calcul ale rentabilităţii fondurilor de pensii ocupaţionale, inclusiv regulile de rotunjire a valorilor obţinute;
b) data la care administratorul trebuie să informeze Comisia şi Consiliul de Coordonare despre valoarea activelor nete ale fondului de pensii ocupaţionale, valoarea unei unităţi de cont, rentabilitatea fondului, precum şi metoda prin care se face această înştiinţare;
c) forma şi data publicării ratei medii ponderate de rentabilitate a tuturor fondurilor;
d) procedura de avizare a auditorului financiar.”
Autor: deputat Smaranda Dobrescu

	Pentru respectarea normelor de tehnică legislativă.
Nu era specificată.

	36
	Capitolul VII
ÎNFIINŢAREA ŞI AUTORIZAREA FONDURILOR DE PENSII OCUPAŢIONALE


	nemodificat

	Art.29. – (1) Resursele fondului de pensii ocupaţionale se constituie din sumele provenite din contribuţiile făcute şi din sumele provenite din investirea acestora. 

(2) Participarea la un fond de pensii ocupaţionale a fiecărui participant este determinată de valoarea sumelor din contul acestuia. 

	Se propune reformularea art.29, care devine art.28, după cum urmează:

“Art.28. – (1) Resursele fondului de pensii ocupaţionale se constituie din sumele provenite din contribuţiile făcute şi din sumele provenite din investirea acestora.
(2) Ponderea în fondul de pensii ocupaţionale a participantului este determinată de activul său personal.”

Autor: deputat Smaranda Dobrescu
	Pentru respectarea normelor de tehnică legislativă.
În conturile individuale se află active, nu sume. Contribuţiile se transformă în unităţi de cont şi active.

	Art.30.  – Un fond de pensii ocupaţionale trebuie să aibă minim 100 participanţi.

	Se propune ca art.30 să devină art.29, cu acelaşi conţinut.
 
	Pentru respectarea normelor de tehnică legislativă, având în vedere eliminarea unui articol. 

	Art.31. – (1) Un fond de pensii ocupaţionale poate fi administrat numai de un administrator avizat de Comisie, care îl reprezintă în raporturile cu terţii, inclusiv în faţa instanţelor judecătoreşti.

(2) Acţiunile şi cererile introduse de participanţi sau alte instituţii publice la instanţele judecătoreşti, în legătură cu administrarea fondului de pensii ocupaţionale, sunt scutite de taxa judiciară de timbru.

	Se propune reformularea art.31, care devine art.30, după cum urmează:

“Art.30. – (1) Un fond de pensii ocupaţionale poate fi administrat numai de un administrator având autorizare de funcţionare pentru fondurile de pensii ocupaţionale eliberată de Comisie, care îl reprezintă în raporturile cu terţii, inclusiv în faţa instanţelor judecătoreşti.
(2) Acţiunile şi cererile introduse de participanţi sau alte instituţii publice la instanţele judecătoreşti, în legătură cu administrarea fondului de pensii ocupaţionale, sunt scutite de taxa judiciară de timbru.”

Autor: deputat Smaranda Dobrescu

	Pentru respectarea normelor de tehnică legislativă.
Corelare cu autorizarea de funcţionare a administratorilor ca societăţi specializate

	40
	Art.32. – (1) Sediul fondului de pensii ocupaţionale va fi acelaşi cu cel al administratorului.
(2) Denumirea fondului de pensii ocupaţionale conţine sintagma “Fond de Pensii Ocupaţionale”.

	Se propune ca art.32 să devină art.31, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol. 

	Art.33. – (1) Conţinutul contractului-cadru de societate civilă prin care se constituie un fond de pensii ocupaţionale este stabilit prin normele Comisiei.

(2) Comisia aprobă contractul de societate civilă şi contractul de administrare.
	Se propune reformularea art.33, care devine art.32, după cum urmează:

”Art.32. – (1) Conţinutul contractului-cadru de societate civilă prin care se constituie un fond de pensii ocupaţionale este stabilit prin normele Comisiei.
(2) Comisia aprobă contractul de societate civilă.

(3) Un fond de pensii ocupaţionale nu poate fi declarat în stare de faliment.”

Autor: deputat Smaranda Dobrescu
	Pentru respectarea normelor de tehnică legislativă.
Contractul efectiv de administrare nu trebuie aprobat de Comisie în mod singular. El este un document component al pachetului necesar acordării autorizaţiei fondului.

	Art.34. – (1) Consiliul de Coordonare reprezintă fondul de pensii ocupaţionale în relaţiile cu administratorul, negociază şi semnează contractul de administrare.

2) Consiliul de Coordonare este format din participanţi, desemnaţi în părţi egale, de angajator şi sindicat şi componenţa sa este indicată în conţinutul contractului de societate civilă.

(3) Administratorul este obligat să informeze Consiliul de Coordonare despre activitatea desfăşurată, în modalităţile prevăzute în contractul de administrare şi în normele Comisiei.

	Se propune reformularea art.34, care devine art.33, după cum urmează:
”Art.33. – (1) Consiliul de Coordonare reprezintă fondul de pensii ocupaţionale în relaţiile cu administratorul, negociază şi semnează contractul de administrare.
(2) Consiliul de Coordonare este format din participanţi, desemnaţi de angajator şi sindicat sau reprezentanţi ai salariaţilor, după caz; componenţa sa este indicată în conţinutul contractului de societate civilă.
(3) Administratorul este obligat să informeze Consiliul de Coordonare despre activitatea desfăşurată, în modalităţile prevăzute în contractul de administrare şi în normele Comisiei.”
Autor: deputat Smaranda Dobrescu

	Pentru respectarea normelor de tehnică legislativă.
Pentru cazul în care schema de pensii este propusă numai de angajator (angajatori) şi nu există sindicat (reprezentanţi ai salariaţilor)

	Art.35. – (1) Regulamentul de organizare şi funcţionare al Consiliului de Coordonare prevede numărul de reprezentanţi, condiţiile pe care trebuie să le îndeplinească, drepturile, obligaţiile, durata mandatului, procedurile alegerii, temeiurile pentru revocare, clauze de confidenţialitate şi alte dispoziţii referitoare la aceştia.

(2) Regulamentul de organizare şi funcţionare al Consiliului de Coordonare prevede procedura de convocare a participanţilor la şedinţele Consiliului de Coordonare.
 (3) Regulamentul-cadru de organizare şi funcţionare al Consiliului de Coordonare este elaborat de Comisie după consultarea organizaţiilor sindicale şi patronale reprezentative la nivel naţional.

	Se propune reformularea art.35, care devine art.34, după cum urmează:
”Art.34. – (1) Regulamentul de organizare şi funcţionare al Consiliului de Coordonare prevede numărul de reprezentanţi, condiţiile pe care trebuie să le îndeplinească, drepturile, obligaţiile, durata mandatului, procedurile alegerii, temeiurile pentru revocare, clauze de confidenţialitate şi alte dispoziţii referitoare la aceştia.
(2) Regulamentul de organizare şi funcţionare al Consiliului de Coordonare prevede procedura de convocare a participanţilor la şedinţele Consiliului de Coordonare.
 (3) Regulamentul-cadru de organizare şi funcţionare al Consiliului de Coordonare este elaborat de Comisie după consultarea Consiliului Economic şi Social. ”
Autor: deputat Dumitru Buzatu

	Pentru respectarea normelor de tehnică legislativă.
Având în vedere atribuţiile Consiliului Economic şi Social.

	Art.36. – (1) Comisia elaborează contractul-cadru de administrare care conţine obligatoriu:
a) părţile contractante;
b) principiile schemei facultative de pensii ocupaţionale;
c) principalele drepturi şi obligaţii ale părţilor şi modalitatea de implementare;
d) administrarea;
e) modalităţile de control, exercitate de către auditori;
f) obligaţiile de informare ale administratorului faţă de Consiliul de Coordonare al fondului, participanţi şi autorităţi;
g) evidenţele administratorului referitoare la participanţi, contribuţii, investiţii şi pensii ocupaţionale;
h) modalităţile specifice de constatare, reclamare şi remediere a deficienţelor;
i) răspunderea părţilor contractante;
j) sancţiunile;
k) durata contractului de administrare, modalităţile de modificare şi încetare a contractului de administrare;
l) informaţii de detaliu privind depozitarul fondului de pensii ocupaţionale.
(2) Actul de aderare se constuie ca anexă a contractului de administrare.
(3) Secţiunea privind părţile contractante menţionate la alin.(1) lit.a) trebuie să cuprindă:
a) elementele de identificare ale fondului de pensii ocupaţionale, ale administratorului şi ale Consiliului de Coordonare;
b) actul constitutiv şi statutul;
c) capitalul social vărsat al administratorului;
d) garanţiile oferite de către administrator.
(4) Principiile schemei facultative de pensii ocupaţionale menţionate la alin. (1) lit. b) trebuie să precizeze:
a) cuantumul contribuţiei, cotele aferente angajatului şi angajatorului, precum şi modalitatea de plată;
b) rentabilitatea minimă estimată de Comisie şi modalitatea de împărţire a profitului între participanţi;
c) tipurile de pensii ocupaţionale, condiţiile de eligibilitate, modalitatea de calcul, actualizare, plată, cuantum estimativ.
(5) Principalele drepturi şi obligaţii ale părţilor şi modalitatea de implementare menţionate la alin. (1) lit. c) trebuie să precizeze:

a) obiectul de activitate;
b) principalele operaţii desfăşurate de administrator în contul fondului: colectarea contribuţiilor, investirea lor, plata pensiilor ocupaţionale; 
c) comisionul acordat administratorului.
(6) Administrarea menţionată la alin. (1) lit. d) trebuie să  cuprindă:
a) principiile de conducere şi de investiţii ale fondului;
b) competenţele, drepturile şi restricţiile acesteia;
c) metoda de calcul şi de percepere a comisioanelor;
d) modalitatea de participare a Consiliului de Coordonare, în cazul discutării sau adoptării unor decizii majore referitoare la administrarea fondului de natură să afecteze interesele participanţilor;
e) declaraţia privind politica de investiţii.
(7) Obligaţiile de informare ale administratorului menţionate la alin. (1) lit. f) trebuie să cuprindă:
a) informările generale;
b) raportările financiar – contabile.
(8) Contractul de administrare poate fi modificat numai cu aprobarea prealabilă a Comisiei.
	Se propune reformularea art.36, care devine art.35, după cum urmează:

”Art.35. – (1) Comisia elaborează contractul-cadru de administrare care conţine obligatoriu:
a) părţile contractante;
b) principiile schemei facultative de pensii ocupaţionale;
c) principalele drepturi şi obligaţii ale părţilor şi modalitatea de implementare;
d) administrarea;
e) modalităţile de control, exercitate de către auditori;
f) obligaţiile de informare ale administratorului faţă de Consiliul de Coordonare al fondului, participanţi şi autorităţi;
g) evidenţele administratorului referitoare la participanţi, contribuţii, investiţii şi pensii ocupaţionale;

h) modalităţile specifice de constatare, reclamare şi remediere a deficienţelor;
i) răspunderea părţilor contractante;
j) sancţiunile;
k) durata contractului de administrare, modalităţile de modificare şi încetare a contractului de administrare;
l) informaţii privind depozitarul fondului de pensii ocupaţionale.
(2) Actul de aderare se constituie ca anexă a contractului de administrare.
(3) Secţiunea privind părţile contractante prevăzute la alin.(1) lit.a) trebuie să cuprindă:
a) elementele de identificare ale fondului de pensii ocupaţionale, ale administratorului şi ale Consiliului de Coordonare;
b) actul constitutiv şi regulamentele interne.
(4) Principiile schemei facultative de pensii ocupaţionale prevăzute la alin.(1) lit.b) trebuie să precizeze:
a) cuantumul contribuţiei, cotele aferente angajatului şi angajatorului, precum şi modalitatea de plată;

b) modalitatea de împărţire a profitului între participanţi;
c) tipurile de pensii ocupaţionale şi condiţiile de eligibilitate.
(5) Principalele drepturi şi obligaţii ale părţilor şi modalitatea de implementare prevăzute la alin.(1) lit.c) trebuie să precizeze:
a) obiectul de activitate;
b) principalele operaţii desfăşurate de administrator în contul fondului: colectarea contribuţiilor, investirea lor, plata pensiilor ocupaţionale; 
c) comisionul acordat administratorului.
(6) Administrarea prevăzută la alin. (1) lit. d) trebuie să  cuprindă:
a) principiile de conducere şi de investiţii ale fondului;
b) competenţele, drepturile şi restricţiile acesteia;
c) metoda de calcul şi de percepere a comisioanelor;

d) declaraţia privind politica de investiţii.
(7) Obligaţiile de informare ale administratorului prevăzute la alin. (1) lit. f) trebuie să cuprindă:
a) informările generale;
b) raportările financiar – contabile.
(8) Contractul de administrare poate fi modificat numai cu aprobarea prealabilă a Comisiei.”
Autor: deputat Smaranda Dobrescu
	Pentru respectarea normelor de tehnică legislativă.
S-a eliminat sintagma “de detaliu” de la lit.l) a alin.(1) pentru a fi coerenţi cu celelalte articole care fac vorbire despre aceste documente.

Redundanţă în ceea ce priveşte statutul; acesta este inclus obligatoriu în actul constitutiv.
A fost eliminată sintagma “rentabilitatea minimă estimată de Comisie” de la lit.b) a alin.(4) întrucât nu se face vorbire în lege de estimarea unei rate minime de rentabilitate de către Comisie.

S-a eliminat sintagma „modalitatea de calcul, actualizare, plată, cuantum estimativ” de la lit.c) a alin.(4) întrucât nu se pot preciza modalităţi de calcul, de plată şi cuantum estimativ în lipsa unei legi speciale privind calculul pensiilor de tip anuitate.
S-a eliminat textul iniţial al lit.d) a alin.(6) întrucât Consiliul de Coordonare nu are expertiza şi nici structura necesară discutării problemelor de administrare a unui fond de pensii.

	Art.37. – (1) Fondul de pensii ocupaţionale trebuie autorizat, în prealabil, de Comisie. 
(2) Autorizaţia se eliberează în baza unei cereri formulată de administrator la care se aneaxă următoarele :

a) actul constitutiv al administratorului;
b) proiectul contractului de administrare;
c) proiectul contractului de depozitare;
d) contractul de societate civilă încheiat între participanţii iniţiali ai fondului de pensii ocupaţionale;
e) proiectul actului de adeziune la fondul de pensii ocupaţionale;
f) dovada plăţii taxei de autorizare;

g) alte documente cerute de normele Comisiei.

	Se propune reformularea art.37, care devine art.36, după cum urmează:
”Art.36. – (1) Fondul de pensii ocupaţionale trebuie autorizat, în prealabil, de Comisie. 
(2) Autorizaţia se eliberează în baza unei cereri formulată de administratorul ce urmează să administreze fondul, la care se anexează următoarele documente:

a) actul constitutiv al administratorului;
b) proiectul contractului de administrare;
c) proiectul contractului de depozitare;
d) contractul de societate civilă încheiat între participanţii iniţiali ai fondului de pensii ocupaţionale;
e) proiectul actului individual de aderare la fondul de pensii ocupaţionale;
f) dovada plăţii taxei pentru cererea de autorizare;
g) alte documente cerute de normele Comisiei.”
Autor: deputat Gheorghe Suditu

	Pentru respectarea normelor de tehnică legislativă.
Pentru o corectă formulare.
Pentru coerenţă cu celelalte articole.

	46
	Art.38. – (1) Comisia poate solicita Consiliului de Coordonare alte documente şi informaţii, în termen de 30 de zile de la data înregistrării cererii de autorizare a fondului de pensii ocupaţionale.
(2) Comisia poate verifica orice aspect legat de cererea de autorizare a fondului de pensii ocupaţionale, fiind îndreptăţită:
a) să se adreseze autorităţilor competente;
b) să solicite documente şi informaţii din alte surse.
	Se propune ca art.38 să devină art.37, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol.  

	Art.39. – Comisia analizează cererea de autorizare a unui fond de pensii ocupaţionale şi procedează, în termen de 30 de zile de la data primirii ultimului set de documente şi informaţii de la Consiliul de Coordonare, fie la aprobarea cererii de autorizare, fie la refuzul cererii.
	Se propune reformularea art.39, care devine art.38, după cum urmează:
“Art.38. – Comisia analizează cererea de autorizare a unui fond de pensii ocupaţionale şi procedează, în termen de 30 de zile de la data primirii ultimului set de documente şi informaţii de la Consiliul de Coordonare, fie la aprobarea, fie la respingerea cererii.”
Autor: deputat Bondi Gyongyike

	Pentru respectarea normelor de tehnică legislativă.
Corelare cu modificările propuse în prezentul raport.

	Art.40. – Comisia refuză aprobarea cererii de autorizare a unui fond de pensii ocupaţionale dacă:

a) cererea nu este conformă cu dispoziţiile prezentei legi sau ale altor legi cu incidenţă în domeniu;
b) organizarea fondului de pensii facultative nu este conformă cu dispoziţiile prezentei legi şi a celorlalte legi cu incidenţă în domeniu;
c) documentele prezentate conţin clauze sau dimpotrivă nu conţin anumite clauze, fapt ce poate avea ca efect prejudicierea intereselor participanţilor la fondul de pensii ocupaţionale sau nu protejează în mod adecvat interesele participanţilor;

d) există posibilitatea ca administrarea fondului de pensii ocupaţionale să nu fie desfăşurată în conformitate cu practica administrării solide şi prudente a fondurilor de pensii ocupaţionale, potrivit normelor Comisiei.

	Se propune reformularea art.40, care devine art.39, după cum urmează:

“Art.39. – Comisia respinge cererea de autorizare a unui fond de pensii ocupaţionale dacă:
a) cererea nu este conformă cu dispoziţiile prezentei legi sau ale altor legi cu incidenţă în domeniu;
b) organizarea fondului de pensii facultative nu este conformă cu dispoziţiile prezentei legi şi a celorlalte legi cu incidenţă în domeniu;
c) documentele prezentate în conformitate cu prevederile art.36 alin.(2) şi art.37 conţin clauze sau dimpotrivă nu conţin anumite clauze, fapt ce poate avea ca efect prejudicierea intereselor participanţilor la fondul de pensii ocupaţionale sau nu protejează în mod adecvat interesele participanţilor;

d) există posibilitatea ca administrarea fondului de pensii ocupaţionale să nu fie desfăşurată în conformitate cu practica administrării solide şi prudente a fondurilor de pensii ocupaţionale, potrivit normelor Comisiei.”
Autor: deputat Paula Ivănescu
	Pentru respectarea normelor de tehnică legislativă.
Reformulare pentru precizare legislativă.

	__
	Se propune introducerea, după art.39, a unui articol nou, art. 40, cu următorul cuprins:

“Art.40. -  În cazul respingerii cererii de autorizare a unui fond de pensii ocupaţionale, Comisia informează administratorul care a formulat cererea despre motivele respingerii, cu excepţia situaţiei în care Comisia doreşte să protejeze sursele confidenţiale de informaţie.”
Autor: deputat Karoly Kerekes


	Nu era prevăzută informaţia privind respingerea cererii.



	50
	Art.41. – Consiliul de Coordonare şi administratorul încheie contractul de administrare în forma aprobată de Comisie şi fondul de pensii ocupaţionale primeşte contribuţiile participanţilor numai după ce administratorul a primit avizul şi fondului de pensii ocupaţionale i-a fost acordată autorizaţia.

	Se propune reformularea art.41  după cum urmează:

“Art.41. – Consiliul de Coordonare şi administratorul încheie contractul de administrare în forma aprobată de Comisie şi fondul de pensii ocupaţionale primeşte contribuţiile participanţilor numai după ce administratorul a primit autorizaţia de funcţionare şi fondului de pensii ocupaţionale i-a fost acordată autorizaţia.”

Autor: deputat Emil Crişan

	Corelare cu procedura de autorizare de funcţionare a administratorului şi cu cea de autorizare a fondului.

	Art.42. – (1) Fondul de pensii ocupaţionale se lichidează în următoarele situaţii:

a) schemei facultative de pensii ocupaţionale i s-a retras autorizaţia;
b) numărul de participanţi a scăzut sub minimul legal;
c) este în interesul participanţilor apreciat de Consiliul de Coordonare.
(2) Administratorul nu mai poate investi activele fondului de pensii ocupaţionale din momentul retragerii autorizaţiei acestuia.

(3) În cazul retragerii autorizaţiei unui fond de pensii ocupaţionale nu se mai acceptă contribuţii şi nu se mai plătesc comisioane, sub sancţiunea retragerii avizului administratorului.

(4) În perioada de evaluare, administratorul special poate efectua transferuri de plăţi la date pe care le stabileşte, cu excepţia cazului în care constată că acestea nu sunt în interesul participanţilor.

	Se propune reformularea art.42 după cum urmează:

“Art.42. – (1) Comisia poate retrage autorizaţia unui fond de pensii ocupaţionale în următoarele situaţii:

a) schemei facultative de pensii ocupaţionale i s-a retras autorizaţia;
b) numărul de participanţi a scăzut sub minimul legal;
c) este în interesul participanţilor,  apreciat de Comisia de Supraveghere a Asigurărilor.
(2) Administratorul nu mai poate investi activele fondului de pensii ocupaţionale din momentul retragerii autorizaţiei acestuia.
(3) De la data la care Comisia retrage autorizaţia unui fond de pensii ocupaţionale, se aplică prevederile art.12  referitoare la retragerea autorizaţiei unei scheme facultative de pensii ocupaţionale.”
Autor: deputat Paula Ivănescu


	Un fond de pensii ocupaţionale nu poate fi lichidat. Acestuia, ca şi schemei facultative i se poate retrage autorizaţia.

Reformulare pentru claritatea textului.
S-a eliminat alin.(4) întrucât atribuţiile administratorului special sunt prevăzute la art.12 reformulat - lit.f), poziţia 16 din prezentul raport.

	Art.43. – (1) Lichidarea unui fond de pensii ocupaţionale se face de către un administrator special numit de Comisie.
(2) Administratorul special nu poate fi persoană afiliată administratorului, angajatorului, sindicatului sau depozitarului.

(3) Comisia emite norme cu privire la atribuţiile administratorului special, precum şi plata lui.
	Se propune eliminarea art.43.

Autor: deputat Smaranda Dobrescu
	Un fond de pensii ocupaţionale nu poate fi lichidat.
Alin.(2) şi (3) au fost preluate în cuprinsul art.12 reformulat, poziţia 16 din prezentul raport.

	Capitolul VIII
INVESTIŢIILE FONDURILOR DE PENSII OCUPAŢIONALE 

	nemodificat

	Art.44. – (1) Investiţiile se efectuează în conformitate cu dispoziţiile prezentei legi şi normele Comisiei, cu respectarea regulilor schemei facultative de pensii ocupaţionale şi ale contractului de administrare, în scopul maximizării veniturilor şi în beneficiul exclusiv al participanţilor.
(2) Principiile de investiţie sunt:
a) prudenţialitatea, inclusiv asigurarea securitaţii activelor;
b) diversificarea investiţiilor în vederea evitării concentrării excesive a investiţiilor pe o anumită clasă de active, emitenţi sau grup de emitenţi;
c) menţinerea unei lichidităţi adecvate stipulată în normele Comisiei;
d) calitatea şi profitabilitatea investiţiilor.
(3) Declaraţia privind politica de investiţii respectă principiile de investire şi conţine:
a) strategia de investire a activelor în raport cu natura şi durata obligaţiilor;
b) metode de măsurare a riscului investiţiilor;
c) procedurile de management al riscului;
d) metoda de revizuire a principiilor de investiţie;
e) persoanele responsabile de luarea deciziilor şi realizarea investiţiilor, procedurile pentru luarea deciziilor.
(4) Administratorul revizuieşte şi completează declaraţia privind politica de investiţii o dată la 3 ani sau ori de câte ori intervine o schimbare importantă în politica de investiţii, cu acordul Comisiei şi al Consiliului de Coordonare.
	Se propune ca art.44 să devină art.43, cu acelaşi conţinut.
 
	Pentru respectarea normelor de tehnică legislativă, ca urmare a eliminării unui articol.
 

	
	
	
	

	
	
	
	

	55
	Art.45. – (1) Cu respectarea dispoziţiilor art.44, administratorul investeşte în:

a) instrumente ale pieţei monetare, inclusiv conturi bancare şi depozite la bănci autorizate de Banca Naţională a României şi care nu se află sub supraveghere specială sau a căror autorizaţie nu este suspendată;

b) titluri de stat emise de Ministerul Finanţelor Publice;
c) obligaţiuni şi alte valori mobiliare emise de autorităţile administraţiei publice locale din România;
d) valori mobiliare tranzacţionate pe o piaţă reglementată şi supravegheată de Comisia Naţională a Valorilor Mobiliare;
e) obligaţiuni şi alte valori mobiliare emise de alte state, care îndeplinesc cerinţele prevăzute de normele Comisiei;
f) obligaţiuni şi alte valori mobiliare ale organismelor străine non-guvernamentale, dacă aceste instrumente sunt cotate la burse de valori autorizate şi îndeplinesc cerinţele de rating şi alte cerinţe prevăzute de normele Comisiei;
g) titluri de participare emise de organisme de plasament colectiv în valori mobiliare din România sau din alte ţări care îndeplinesc cerinţele de rating şi alte cerinţe prevăzute de normele Comisiei;
h) alte forme de investiţii prevăzute de normele Comisiei care vor cuprinde şi procentele maxime ale activelor ce pot fi investite  în aceste forme de investiţii.

(2) Investiţiile în instrumente financiare derivate sunt posibile numai în măsura în care contribuie la reducerea riscului investiţiilor sau facilitează managementul eficient al portofoliului şi cu evitarea riscului de expunere la o singură categorie.
	Se propune reformularea art.45, care devine art.44, după cum urmează:

“Art.44. –  Cu respectarea dispoziţiilor art.43, administratorul investeşte în:

a) instrumente ale pieţei monetare, inclusiv conturi şi depozite în lei la o bancă, persoană juridică română sau o sucursală a unei instituţii de credit străine, autorizată să funcţioneze pe teritoriul României şi care nu se află în procedură de supraveghere specială sau administrare specială sau a cărei autorizaţie nu este retrasă;

b) titluri de stat emise de Ministerul Finanţelor Publice;
c) obligaţiuni şi alte valori mobiliare emise de autorităţile administraţiei publice locale din România;
d) valori mobiliare tranzacţionate pe o piaţă reglementată şi supravegheată de Comisia Naţională a Valorilor Mobiliare;
e) obligaţiuni şi alte valori mobiliare emise de alte state, care îndeplinesc cerinţele prevăzute de normele Comisiei;
f) obligaţiuni şi alte valori mobiliare ale organismelor străine non-guvernamentale, dacă aceste instrumente sunt cotate la burse de valori autorizate şi îndeplinesc cerinţele de rating şi alte cerinţe prevăzute de normele Comisiei;
g) titluri de participare emise de organisme de plasament colectiv în valori mobiliare din România sau din alte ţări care îndeplinesc cerinţele de rating şi alte cerinţe prevăzute de normele Comisiei;
h) alte forme de investiţii prevăzute de normele Comisiei în condiţiile art.94 alin.(1) lit.i).”
Autor: deputaţii Smaranda Dobrescu şi Gheorghe Barbu
	Pentru respectarea normelor de tehnică legislativă.
Armonizarea cu prevederile Legii nr.485/2003 care modifică şi completează Legea nr. 58/1998.
Autorizaţia nu poate fi suspendată ci doar retrasă.

S-a eliminat alin.(2) pentru că instrumentele financiare derivate  au un grad mare de risc astfel încât nu este dezirabilă utilizarea lor în strategia investiţională a administratorului, întrucât ar putea fi periclitate interesele participanţilor.

	Art.46. – (1) Investiţiile în clasele de active prevăzute la art.45 se supun următoarelor condiţii:

a) în cazul activelor prevăzute la art. 45 lit. a), nu poate fi investit un procent mai mare de 20% din valoarea totală a activelor fondului;
b) în cazul activelor prevăzute la art. 45 lit. b), nu poate fi investit un procent mai mare de 70% din valoarea totală a activelor fondului;
c) în cazul activelor prevăzute la art. 45 lit. c), nu poate fi investit un procent mai mare de 20% din valoarea totală a activelor fondului;
d) în cazul activelor prevăzute la art. 45 lit. d), nu poate fi investit un procent mai mare de 50% din valoarea totală a activelor fondului;
e) în cazul activelor prevăzute la art. 45 lit. e), nu poate fi investit un procent mai mare de 10% din valoarea totală a activelor fondului;
f) în cazul activelor prevăzute la art. 45 lit. f), nu poate fi investit un procent mai mare de 10% din valoarea totală a activelor fondului, cu asigurarea accesului la piaţa interbancară şi cu respectarea prevederilor privind tranzacţiile valutare, conform reglementărilor  în vigoare ale Băncii Naţionale a României;
g) în cazul activelor prevăzute la art. 45 lit. g), nu poate fi investit un procent mai mare de 5% din valoarea totală a activelor fondului;

(2) Comisia poate diminua temporar procentul maxim al activelor care poate fi investit în clasele de active menţionate la art.45.

(3) Comisia stabileşte prin norme:
a) procentul maxim al activelor unui fond care poate fi investit într-o singură societate comercială sau în fiecare clasă de active ale acesteia;
b) procentul maxim al activelor unui fond care poate fi investit în activele unui singur emitent, grup de emitenţi şi persoanele afiliate lor.

	Se propune reformularea art.46, care devine art.45, după cum urmează:

“Art.45. – (1) Investiţiile în categoriile de active prevăzute la art.44 se supun următoarelor condiţii:
a) în cazul activelor prevăzute la art.44 lit.a), nu poate fi investit un procent mai mare de 20% din valoarea totală a activelor fondului;
b) în cazul activelor prevăzute la art.44 lit.b), nu poate fi investit un procent mai mare de 70% din valoarea totală a activelor fondului;
c) în cazul activelor prevăzute la art.44 lit.c), nu poate fi investit un procent mai mare de 30% din valoarea totală a activelor fondului;
d) în cazul activelor prevăzute la art.44 lit.d), nu poate fi investit un procent mai mare de 50% din valoarea totală a activelor fondului;
e) în cazul activelor prevăzute la art. 44 lit. e), nu poate fi investit un procent mai mare de 10% din valoarea totală a activelor fondului;
f) în cazul activelor prevăzute la art.44 lit.f), nu poate fi investit un procent mai mare de 10% din valoarea totală a activelor fondului;
g) în cazul activelor prevăzute la art. 44 lit. g), nu poate fi investit un procent mai mare de 5% din valoarea totală a activelor fondului;
(2) Investiţiile în categoriile de active prevăzute la art.44 lit.e), f) şi g) şi în procentele prevăzute la alin.(1) lit.e), f) şi g) se fac cu respectarea prevederilor privind operaţiunile valutare, conform reglementărilor în vigoare ale Băncii Naţionale a României.

(3) Comisia poate diminua temporar procentul maxim al activelor care poate fi investit  în categoriile de active menţionate la art. 44.
(4) Procentele maxime admise sunt:
a) 5% din  activele unui fond pot fi investite într-o singură societate comercială sau în fiecare categorie de active ale acesteia;
b) 5% din  activele unui fond pot fi investite în activele unui singur emitent, grup de emitenţi şi persoanele afiliate lor;
c) 10% din activele unui singur emitent pot face obiectul investiţiilor unui fond.”
Autor: deputat Smaranda Dobrescu
	Pentru respectarea normelor de tehnică legislativă, având în vedere eliminarea unui articol.
Pentru a facilita dezvoltarea comunităţilor locale ale căror administraţii publice locale emit obligaţiuni.

S-a eliminat sintagma „cu asigurarea accesului la piaţa interbancară şi cu respectarea prevederilor privind tranzacţiile valutare, conform reglementărilor  în vigoare ale Băncii Naţionale a României” de la lit.f) a alin.(1) întrucât este redundant cu alin.(2) al acestui articol.
Fiind unul dintre cele mai uzitate procedee prudenţiale în perioada de consolidare a funcţionării fondurilor, este de preferat ca limitările investiţionale să fie făcute prin lege.

	Art.47. – (1) Administratorul exercită în numele fondului dreptul de vot în adunările generale ale acţionarilor societăţilor comerciale în care s-au investit activele fondului de pensii ocupaţionale.
(2) Votul este exercitat exclusiv în beneficiul participanţilor la fondul de pensii ocupaţionale.

	Se propune ca art.47 să devină art.46, cu acelaşi conţinut.

	Pentru respectarea normelor de tehnică legislativă, având în vedere eliminarea unui articol. 
 

	58
	Art.48. – Administratorul nu poate investi în:

a) active care nu pot fi înstrăinate prin lege;
b) acţiuni, obligaţiuni şi alte valori mobiliare emise de acţionarii administratorului;
c) acţiuni, obligaţiuni şi alte valori mobiliare emise de administrator, dacă este cazul;
d) acţiuni, obligaţiuni şi alte valori mobiliare emise de angajator;
e) acţiuni, obligaţiuni şi alte valori mobiliare emise de sindicat;
f) acţiuni, obligaţiuni şi alte valori mobiliare emise de depozitar;
g) acţiuni, obligaţiuni şi alte valori mobiliare emise de orice persoană afiliată în raport cu entităţile enumerate la lit. b) - f).
h) orice alte active stabilite prin normele Comisiei.
	Se propune reformularea art.48, care devine art.47, după cum urmează:

“Art.47. - Administratorul nu poate investi activele fondului în:
a) active care nu pot fi înstrăinate prin lege;
b) acţiuni, obligaţiuni şi alte valori mobiliare emise de acţionarii administratorului;
c) acţiuni, obligaţiuni şi alte valori mobiliare emise de administrator, dacă este cazul;
d) acţiuni, obligaţiuni şi alte valori mobiliare emise de angajator;
e) acţiuni, obligaţiuni şi alte valori mobiliare emise de depozitar;
f) acţiuni, obligaţiuni şi alte valori mobiliare emise de orice persoană afiliată în raport cu entităţile enumerate la lit.b) - e).
g) orice alte active stabilite prin normele Comisiei.”

Autor: deputat Dumitru Buzatu
	Pentru respectarea normelor de tehnică legislativă.
A fost eliminat textul iniţial al lit.e) întrucât se consideră că, în conformitate cu Legea sindicatelor, acestea nu pot emite acţiuni, obligaţiuni şi alte valori mobiliare.

	Art.49. – (1) Administratorul este obligat să ia măsuri pentru adaptarea activităţii de investiţii  în situaţia în care prevederile strategiei financiare nu sunt respectate ca urmare a:
a) schimbării preţurilor de piaţă care constituie baza de evaluare a activelor;
b) modificării ratelor de schimb valutar;
c) modificării relaţiilor organizatorice sau economice dintre entităţile în care au fost investite activele;
d) oricăror alte circumstanţe care nu pot fi controlate imediat de către administrator.
(2) Adaptarea activităţii de investiţii trebuie să aibă loc în termen de cel mult 6 luni de la data apariţiei situaţiilor menţionate la alin.(1).
(3) La cererea administratorului, în cazuri bine justificate, Comisia poate, dacă protejarea intereselor participanţilor la schema facultativă de pensii ocupaţionale o impune, să prelungească termenul prevăzut la alin.(2) până la 12 luni.
	Se propune ca art.49 să devină art.48, cu acelaşi conţinut.


	Pentru respectarea normelor de tehnică legislativă, având în vedere eliminarea unui articol. 

	Art.50. – (1) Administratorul nu poate înstrăina activele fondului de pensii ocupaţionale:

a) sie însuşi;
b) depozitarului;
c) angajatorului sau sindicatului care propune schema facultativă de pensii ocupaţionale;
d) persoanelor afiliate în raport cu oricare dintre entităţile enumerate la lit. a) - c).
(2) Administratorul nu poate investi în active aparţinând entităţilor enumerate la alin. (1). 
(3) Activele fondului de pensii ocupaţionale nu pot constitui garanţii şi nu pot fi utilizate pentru acordarea de credite, sub sancţiunea nulităţii.
(4) Fondul de pensii ocupaţionale poate contracta împrumuturi exclusiv pentru lichidităţi şi numai pe termen scurt, dar nu de la depozitarul său.

	Se propune reformularea art.50, care devine art.49, după cum urmează:

“Art.49. – (1) Administratorul nu poate înstrăina activele fondului de pensii ocupaţionale:
a) sie însuşi;
b) depozitarului;
c) angajatorului sau sindicatului care propune schema facultativă de pensii ocupaţionale;
d) persoanelor afiliate în raport cu oricare dintre entităţile prevăzute la lit. a) - c). 

(2) Activele fondului de pensii ocupaţionale nu pot constitui garanţii şi nu pot fi utilizate pentru acordarea de credite, sub sancţiunea nulităţii.”
Autor: deputat Smaranda Dobrescu
	Pentru respectarea normelor de tehnică legislativă.
S-a eliminat textul iniţial al alin.(2) întrucât prevederile acestuia sunt redundante cu art.46 reformulat.

S-a eliminat alin.(4) întrucât permisiunea de a contracta împrumuturi favorizează un comportament neprudenţial, iar fondul nu are capacitate contractuală, neavând personalitate juridică.

	Art.51. – (1) Comisia poate prevedea restricţii suplimentare pentru investiţii, în scopul protejării intereselor participanţilor.

(2) Nerespectarea prevederilor privind investiţiile fondurilor de pensii ocupaţionale duc la retragerea avizului administratorului.
	Se propune reformularea art.51, care devine art.50, după cum urmează:

“Art.50. – (1) Comisia poate prevedea restricţii suplimentare pentru investiţii, în scopul protejării intereselor participanţilor.
(2) Nerespectarea prevederilor privind investiţiile fondurilor de pensii ocupaţionale duc la retragerea autorizaţiei de funcţionare administratorului.”
Autor: deputat Emil Crişan

	Pentru respectarea normelor de tehnică legislativă, având în vedere eliminarea unui articol. 
Corelare cu modificările propuse în prezentul raport.

	62
	Capitolul IX
AVIZAREA ŞI FUNCŢIONAREA ADMINISTRATORILOR 

	Se propune reformularea titlului Capitolului IX, după cum urmează:

“Capitolul IX
CONSTITUIREA, AUTORIZAREA ŞI FUNCŢIONAREA ADMINISTRATORILOR”
Autor: deputat Smaranda Dobrescu


	Pentru corelare cu modificările aduse articolelor din acest capitol.

	Art.52. – (1) Administratorul trebuie să obţină un aviz de la Comisie pentru a putea administra un fond de pensii ocupaţionale.

(2) Un administrator poate administra mai multe scheme facultative de pensii ocupaţionale.
(3) Activele şi pasivele fiecărui fond de pensii ocupaţionale sunt organizate, evidenţiate şi administrate distinct, separat de celelalte activităţi şi de contabilitatea proprie fără posibilitatea transferului între ele.
	Se propune reformularea art.52, care devine art.51, după cum urmează:

“Art.51. – (1) Administratorul trebuie să obţină autorizaţie de funcţionare de la Comisie pentru a putea administra un fond de pensii ocupaţionale.

(2) Denumirea administratorului va conţine sintagma “Societate de administrare a Fondurilor de Pensii”.

(3) Dacă un administrator nu face cerere pentru autorizaţia de funcţionare în termen de 30 de zile de la primirea autorizaţiei de constituire sau dacă Comisia nu îi acordă autorizaţia de funcţionare, este obligat să-şi schimbe în cel mai scurt timp denumirea, în sensul eliminării sintagmei prevăzută la alin.(2).
(4) Administrarea unui fond de pensii ocupaţionale desemnează serviciile prestate exclusiv de administrator unui fond prin care se asigură:

a) gestionarea operaţiunilor zilnice ale fondului;

b) gestionarea, depozitarea şi arhivarea tuturor documentelor privind fondul şi participanţii la acesta;

c) transferul de disponibilităţi şi decontarea cheltuielilor privind operaţiunile fondului;

d) colectarea contribuţiilor participanţilor, transformarea lor în unităţi de cont şi actualizarea informaţiilor din conturile acestora;

e) administrarea activelor fondului de pensii ocupaţionale;

f) furnizarea documentelor privind participarea la fond, notificarea, informarea periodică şi retragerea participanţilor la fond;

g) gestionarea relaţiilor cu depozitarul şi Fondul de Garantare a Pensiilor Ocupaţionale

h) calculul şi plata pensiilor ocupaţionale şi a celorlalte drepturi ce revin participanţilor conform prezentei legi;

i) elaborarea, prezentarea, depunerea, publicarea şi distribuirea rapoartelor prevăzute de normele Comisiei;

j) alte activităţi reglementate de Comisie.

(5) Un administrator poate administra mai multe scheme facultative de pensii ocupaţionale.
(6) Activele şi pasivele fiecărui fond de pensii ocupaţionale sunt organizate, evidenţiate şi administrate distinct, separat de celelalte activităţi şi de contabilitatea proprie fără posibilitatea transferului între ele.”
Autor: deputat Dumitru Buzatu
	Pentru respectarea normelor de tehnică legislativă.
În scopul definirii posibilităţii legale de funcţionare a unui administrator cu obiect unic de activitate: administrarea fondurilor de pensii ocupaţionale. De asemenea, trebuie evitate toate posibilităţile de inducere în eroare a potenţialilor participanţi, ca şi cazurile de conflict de interese.

	Art.53. – (1) Administratorul trebuie să acţioneze numai în interesul participanţilor şi să aplice principii prudenţiale  în activitate.
(2) Administratorul nu poate fi o persoană afiliată angajatorului, sindicatului sau depozitarului.

	Se propune ca art.53 să devină art.52, cu acelaşi conţinut.


	Pentru respectarea normelor de tehnică legislativă, ca urmare a eliminării unui articol.

	Art.54. – (1) Acţiunile unui administrator sunt nominative şi nu pot fi transformate în acţiuni la purtător.
(2) Administratorul nu poate emite acţiuni preferenţiale.
(3) Angajatorul nu poate fi acţionar la administratorul fondului de pensii ocupaţionale la care virează contribuţii.
(4) Actul constitutiv al administratorului trebuie să prevadă că acţionarii nu pot beneficia de drepturi preferenţiale sau alte privilegii şi că este interzisă limitarea drepturilor sau impunerea de obligaţii suplimentare.

	Se propune reformularea art.54, care devine art.53, după cum urmează:

”Art.53. – (1) Acţiunile unui administrator sunt nominative şi nu pot fi transformate în acţiuni la purtător.
(2) Administratorul nu poate emite acţiuni preferenţiale.

(3) Angajatorul şi sindicatul sau reprezentanţii salariaţilor, după caz, care au înfiinţat o schemă de pensii ocupaţionale, nu pot fi acţionari la administratorul fondului de pensii ocupaţionale corespondent acestei scheme.

 (4) Actul constitutiv al administratorului trebuie să prevadă că acţionarii nu pot beneficia de drepturi preferenţiale sau alte privilegii şi că este interzisă limitarea drepturilor sau impunerea de obligaţii suplimentare.”

Autor: deputat Bondi Gyongyike

	Pentru respectarea normelor de tehnică legislativă.
Pentru a institui un comportament simetric partenerilor de schemă.

	66
	Art.55. – (1) Obiectul de activitate se completează cu colectarea contribuţiilor, investirea lor şi plata pensii ocupaţionale cu condiţia obţinerii acordului de la Comisia de Supraveghere a Asigurărilor, Comisia Naţională a Valorilor Mobiliare sau Banca Naţională a României, după caz.
(2) Activitatea de administrare a fondurilor de pensii ocupaţionale este supusă avizării de către Comisie, prin norme.

	Se propune eliminarea art.55.
Autor: deputat Smaranda Dobrescu
	Pentru concordanţă cu art.1, privind tipul de societate de administrare.

	Art.56. – (1) Capitalul social minim pentru activitatea de administrare a fondurilor de pensii ocupaţionale este echivalentul în lei, calculat la cursul de schimb al Băncii Naţionale a României la data constituirii, a sumei de 10 milioane euro.
(2) Capitalul social al administratorului este subscris şi vărsat integral, exclusiv în numerar la momentul constituirii acesteia.
(3) Capitalul social al admistratorului nu poate fi constituit şi nici majorat prin subscripţie publică.
(4) Capitalul social al administratorului nu poate proveni din împrumuturi sau credite şi nici nu poate fi grevat în nici un fel de sarcini.

	Se propune reformularea art.56, care devine art.54, după cum urmează:

“Art.54. – (1) Capitalul social minim pentru activitatea de administrare a fondurilor de pensii ocupaţionale este echivalentul în lei, calculat la cursul de schimb al Băncii Naţionale a României la data constituirii, a sumei de 2 milioane euro.
(2) Capitalul social al administratorului este subscris şi vărsat integral, exclusiv în numerar la momentul constituirii acestuia.
(3) Capitalul social al admistratorului nu poate fi constituit şi nici majorat prin subscripţie publică.
(4) Capitalul social al administratorului nu poate proveni din împrumuturi sau credite şi nu poate fi grevat de sarcini.
(5) La constituire, aportul de capital trebuie vărsat într-un cont deschis la o bancă persoană juridică română sau la o sucursală a unei bănci străine autorizată să funcţioneze pe teritoriul României.”
Autor: deputaţi Smaranda Dobrescu, Dumitru Buzatu şi Pavel Todoran
	Pentru respectarea normelor de tehnică legislativă, ca urmare a eliminării art.43 şi 55 iniţiale.

Capitalul social minim este exagerat de mare în comparaţie cu nivelul contribuţiilor, al comisioanelor şi a numărului potenţial de participanţi, făcând cu totul neatractivă administrarea unui astfel de fond. De altfel, în ţările unde 
s-au introdus astfel de fonduri, capitalul social minim al administratorilor nu a depăşit 1,5 milioane de euro.
S-a eliminat sintagma “în nici un fel” de la alin.(4) pentru o corectă exprimare din punct de vedere juridic.
S-a introdus un nou alineat, alin.(5), pentru asigurarea respectării prevederilor privind capitalul şi a transparenţei operaţiunilor financiare.

	Art.57. – (1) Membrii Consiliului de Administraţie trebuie să îndeplinească condiţiile cerute de legislaţia privind societăţile comerciale, precum şi următoarele condiţii:
a) să fie absolvenţi ai unei instituţii de învăţământ superior;
b) să aibă experienţă profesională de cel puţin 2 ani în domeniul financiar, bancar sau asigurări;
c) să aibă onorabilitatea necesară  pentru funcţia pe care urmeză să o îndeplinească.
(2) Cel puţin o treime din membri Consiliului de Administraţie trebuie să fie licenţiaţi în ştiinţe economice sau juridice.
	Se propune ca art.57 să devină art.55, cu acelaşi conţinut.


	Pentru respectarea normelor de tehnică legislativă, având în vedere eliminarea unor articole. 

	Art.58. – (1) Membrii Consiliului de Administraţie nu pot fi membri în Consiliului de Administraţie al:
a) unui alt administrator sau persoanelor afiliate;
b) depozitarului sau persoanelor afiliate.
(2) Interdicţia prevăzută în alin. (1) se aplică şi persoanelor care au raporturi de muncă, de comision sau alte raporturi similare cu persoanele menţionate în alin. (1).
(3) În cazul neîndeplinirii obligaţiilor, Comisia poate să revoce orice membru al Consiliului de Administraţie şi să solicite înlocuirea acestuia cu altă persoană.

	Se propune reformularea art.58, care devine art.56, după cum urmează: 
„Art.56. – (1) Membrii Consiliului de Administraţie nu pot fi membri în Consiliului de Administraţie al:
a) unui alt administrator sau persoanelor afiliate;

b) depozitarului sau persoanelor afiliate.
(2) Interdicţia prevăzută la alin.(1) se aplică şi persoanelor care au raporturi de muncă, relaţii comerciale sau alte raporturi similare cu persoanele prevăzute la alin.(1).”

Autor: deputat Bondi Gyongyike
	Pentru respectarea normelor de tehnică legislativă, ca urmare a eliminării art.43 şi 55 iniţiale.

S-a eliminat sintagma „de comision” întrucât acesta reprezintă doar o speţă din categoria relaţiilor comerciale.
S-a eliminat alin.(3) deoarece s-a considerat un amestec în funcţionarea Consiliului de Administraţie a unei societăţi comerciale.

	__
	Se propune introducerea, după art.56, a unui articol nou, art.57, cu următorul cuprins:

“Art.57. – (1) Înfiinţarea unui administrator este supusă autorizării prealabile de către Comisie.

(2) Administratorul nu poate fi înmatriculat la Registrul Comerţului fără autorizaţia de constituire emisă de Comisie.

(3) Cerererile unui administrator de fonduri de pensii pentru autorizaţia de constituire şi pentru autorizaţia de funcţionare se adresează Comisiei în conformitate cu prevederile prezentei legi şi cu normele emise de Comisie.”
Autor: deputat Dumitru Buzatu
	În cazul înfiinţării unor societăţi comerciale pe acţiuni, administratorii respectivi trebuie să administreze exclusiv fonduri ocupaţionale de pensii.



	
	
	
	

	71
	Art.59. – (1) Cererea de avizare se adresează Comisiei. 
(2) Cererea de avizare este întocmită de către administrator şi este însoţită de următoarele:
a) actul constitutiv al societăţii;
b) declaraţia de intenţie a societăţii;
c) regulamentului de organizare al societăţii;
d) documentaţia din care să rezulte îndeplinirea cerinţelor prevăzute la art.1 alin.(3);
e) regulile de bază ale schemelor facultative de pensii ocupaţionale propuse;
f) lista acţionarilor care cuprinde informaţii referitoare la eventuala lor calitate de persoane afiliate, la natura legăturilor dintre ei, documente referitoare la statutul lor juridic şi la provenienţa resurselor financiare constituite ca aport la capitalul social al societăţii;
g) lista membrilor Consiliului de Administraţie şi, dacă este cazul, Comitetului de Direcţie, precum şi un curriculum vitae în care să se specifice calificarea şi experienţa profesională a fiecăruia;
h) cazierele judiciare şi cazierele fiscale ale acţionarilor societăţii, după caz;
i) un plan organizatoric şi financiar al activităţilor administratorului pentru următorii 5 ani;
j) documentaţia referitoare la depozitarul fondului de pensii ocupaţionale;
k) dovada plăţii taxei pentru cererea de avizare;
l) orice alte documente prevăzute în normele Comisiei.

	Se propune reformularea art.59, care devine art.58, după cum urmează:

“Art. 58. – Cererea de autorizare de constituire este întocmită de către fondatorii administratorului şi este însoţită de următoarele documente:

a) proiectul actului constitutiv al administratorului;

b) declaraţia de intenţie a fondatorilor pentru constituirea administratorului;

c) proiectul regulamentului de organizare al administratorului;

d) documentaţia din care să rezulte îndeplinirea condiţiilor prevăzute la art.1 alin.(3);
e) regulile de bază ale schemelor facultative de pensii ocupaţionale propuse;
f) lista acţionarilor care cuprinde informaţii referitoare la eventuala lor calitate de persoane afiliate, la natura legăturilor dintre ei, documente referitoare la statutul lor juridic şi la provenienţa resurselor financiare constituite ca aport la capitalul social al societăţii;

g) lista candidaţilor pentru Consiliul de Administraţie şi, dacă este cazul, pentru Comitetul de Direcţie, precum şi un curriculum vitae în care să se specifice calificarea şi experienţa profesională a fiecăruia;
h) cazierele judiciare şi cazierele fiscale ale acţionarilor societăţii, după caz;

i) un plan organizatoric şi financiar al activităţilor administratorului pentru următorii 5 ani;

j) documentaţia referitoare la depozitarul fondului de pensii ocupaţionale;

k) dovada plăţii taxei pentru cererea de autorizare de constituire;

l) orice alte documente prevăzute în normele Comisiei.”

Autor: deputat Vasile Mândroviceanu
	Pentru respectarea normelor de tehnică legislativă, ca urmare a eliminării/introducerii unor articole.
Reformulare pentru corelare cu celelalte modificări propuse în prezentul raport.
Corelare cu modificările propuse în prezentul raport.

	Art.60. – (1) În termen de 30 de zile de la data înregistrării cererii de avizare, Comisia poate solicita documente şi informaţii suplimentare, pe care administratorul trebuie să le transmită în maxim 30 zile.
(2) Comisia poate verifica orice aspect legat de cererea de avizare, fiind îndreptăţită:

a) să se adreseze altor autorităţi competente în domeniu;
b) să solicite documente şi informaţii din alte surse.
	Se propune reformularea art.60, care devine art.59, după cum urmează:

“Art. 59. – (1) În termen de 30 de zile de la data înregistrării cererii de autorizare de constituire, Comisia poate solicita fondatorilor documente şi informaţii suplimentare, pe care aceştia trebuie să le transmită în maximum 30 zile de la data solicitării.
(2) Comisia poate verifica orice aspect legat de cererea de autorizare de constituire, fiind îndreptăţită:

a) să se adreseze altor autorităţi competente în domeniu;
b) să solicite documente şi informaţii din alte surse.”
Autor: deputat Vasile Mândroviceanu
	Pentru respectarea normelor de tehnică legislativă.
Corelare cu alte articole şi pentru claritatea textului.

	Art.61. – Comisia analizează cererea de avizare şi procedează, în termen de maxim 3 luni de la data primirii ultimului set de documente de la administratorul, fie la aprobarea cererii de avizare, fie la refuzul acesteia.
 

	Se propune reformularea art.61, care devine art.60, după cum urmează:

“Art.60. – Comisia analizează cererea de autorizare de constituire şi procedează, în termen de maximum 45 zile de la data primirii ultimului set de documente, fie la aprobarea cererii de autorizare de constituire, fie la respingerea acesteia.”
Autor: deputat Vasile Mândroviceanu

	Pentru respectarea normelor de tehnică legislativă.
Corelare cu celelalte prevederi. Termenul iniţial este prea mare, lungind prea mult procedura de autorizare.

	Art.62. – Comisia aprobă cererea de avizare, dacă sunt  îndeplinite următoarele condiţii:
a) administratorul dovedeşte că dispune de sumele necesare majorării capitalului social; 
b) calitatea acţionarilor corespunde nevoii garantării unei gestiuni sănătoase şi prudente;

c) candidaţii Consiliului de Administraţie şi ai Comitetului de Direcţie, dacă este cazul, au onorabilitatea, pregătirea şi experienţa profesională necesare pentru ocuparea funcţiei pe care urmează să o îndeplinească;
d) regulile schemelor facultative de pensii ocupaţionale asigură o gestiune sănătoasă a pensiilor ocupaţionale;
e) administratorul demonstrează că a făcut sau că va face, înainte de începerea administrării fondului de pensii ocupaţionale, toate demersurile necesare pentru ţinerea corespunzătoare a contabilităţii;
f) denumirea propusă a administratorului conţine sintagma “Societate de Administrare a Fondurilor de Pensii Ocupaţionale” şi nu este de natură să inducă în eroare participanţii fondului de pensii ocupaţionale sau orice altă persoană;
g) alte condiţii stabilite prin normele Comisiei.
	Se propune reformularea art.62, care devine art.61, după cum urmează:

“Art.61. - Comisia aprobă cererea de autorizare de constituire, dacă sunt  îndeplinite cumulativ următoarele condiţii:
a) fondatorii dovedesc că pot respecta obligaţia de vărsare a capitalului social în conformitate cu normele Comisiei; 

b) calitatea acţionarilor corespunde nevoii garantării unei gestiuni sănătoase şi prudente;

c) candidaţii pentru Consiliul de Administraţie şi pentru Comitetul de Direcţie, dacă este cazul, au onorabilitatea, pregătirea şi experienţa profesională necesare pentru ocuparea funcţiei pe care urmează să o îndeplinească;

d) regulile schemelor facultative de pensii ocupaţionale asigură o gestiune sănătoasă a pensiilor ocupaţionale;

e) fondatorii demonstrează că au făcut sau că vor face, înainte de începerea administrării fondului de pensii ocupaţionale, toate demersurile necesare pentru organizarea şi conducerea contabilităţii;
f) denumirea propusă pentru administrator nu este de natură să inducă în eroare participanţii fondului de pensii ocupaţionale sau orice altă persoană;

g) alte condiţii stabilite prin normele Comisiei.”
Autor: deputat Karoly Kerekes
	Pentru respectarea normelor de tehnică legislativă.
Corelare cu modificările propuse în prezentul raport. 
Exprimare mai clară.
Exprimare consacrată în Legea contabilităţii nr.82/1991, republicată.

Corelare cu modificările propuse în prezentul raport.

	Art.63. – Comisia refuză cererea de avizare dacă constată neîndeplinirea condiţiilor prevăzute la art.62.

	Se propune reformularea art.63, care devine art.62, după cum urmează:

“Art.62. – (1) Comisia respinge cererea de autorizare de constituire dacă constată neîndeplinirea condiţiilor prevăzute la art.61.
(2) Comisia informează fondatorii care au formulat cererea de autorizare despre respingere şi motivele acesteia.”
Autor: deputat Karoly Kerekes

	Pentru respectarea normelor de tehnică legislativă.
Pentru o trimitere corectă.
Finalizare procedură.

	Art.64. – (1) În termen de 3 luni de la primirea avizului, administratorul înregistrează schimbarea denumirii şi completarea obiectului de activitate la Registrul Comerţului, în conformitate cu documentele menţionate în cererea de avizare.
(2) Depăşirea termenului de 3 luni duce la pierderea valabilităţii avizului.
(3) Numai administratorii legal constituiţi şi care au primit avizul, în conformitate cu prezenta lege, sunt îndreptăţiţi să folosească în denumirea lor sintagma indicată în art.62 lit.f).
	Se propune reformularea art.64, care devine art.63, după cum urmează:

“Art.63. – (1) În termen de 3 luni de la primirea autorizaţiei de constituire, fondatorii înregistrează administratorul la Registrul Comerţului, în conformitate cu documentele menţionate în cererea de autorizare de constituire.  

(2) Depăşirea termenului de 3 luni duce la pierderea valabilităţii autorizaţiei de constituire.”
Autor: deputat Emil Crişan
	Pentru respectarea normelor de tehnică legislativă.
Corelare cu celelalte prevederi ale legii.

S-a eliminat alin.(3) întrucât prevederile sale sunt redundante cu cele ale art.51 alin.(1) – (3) şi ale art. 57 alin.(2).

	__
	Se propune introducerea, după art.63, a unui  articol nou, art.64, cu următorul cuprins:

“Art.64. – (1) În termen de 30 de zile de la data înmatriculării, administratorul depune la Comisie copii ale ultimelor versiuni ale documentelor prevăzute la art.58 şi orice alte documente prevăzute de normele Comisiei.

(2) În situaţia existenţei unor modificări sau neconcordanţe în cererea de autorizare de funcţionare faţă de cererea de autorizare de constituire, altele decât cele cu privire la constituirea administratorului, Comisia poate reevalua cererea de autorizare de funcţionare şi poate aplica, după caz, în mod corespunzător, prevederile art.59.
(3) În situaţia în care nu există modificări şi neconcordanţe între cererea de autorizare de funcţionare şi cererea de autorizare de constituire, Comisia acordă autorizaţie de funcţionare în termen de 30 de zile de la primirea ultimului set de documente şi informaţii, obţinute conform prezentului articol.

(4) Comisia informează imediat administratorul asupra deciziei privind cererea de autorizare de funcţionare.

(5) Administratorul poate începe activitatea de administrare de fonduri de pensii ocupaţionale de la data emiterii autorizaţiei de funcţionare.

Autor: deputat Dumitru Buzatu
	Prevederi noi, referitoare la procedura de autorizare de funcţionare.

	Art.65. – (1) Comisia poate să suspende, să retragă sau să anuleze avizul administratorului:
a) pentru aceleaşi motive pentru care refuză o cerere de avizare pentru administrarea unui fond de pensii ocupaţionale;
b) dacă interesele participanţilor nu sunt protejate în mod corespunzător;
c) dacă administratorul nu are angajat cel puţin un actuar;
d) dacă constată încălcarea gravă a obligaţiilor administratorului.
(2) Procedura de suspendare, retragere sau anulare a avizului se stabileşte prin normele Comisiei.
(3) În situaţia retragerii sau anulării avizului pentru administrarea unui fond de pensii ocupaţionale, Comisia numeşte un administrator special ale cărei atribuţii sunt cele de administrare temporară, propunerea unui alt administrator sau lichidarea fondului, după caz.
(4) Administratorul special nu poate fi persoană afiliată administratorului, angajatorului, sindicatului sau depozitarului.
(5) Comisia reglementează atribuţiile administratorului special, precum şi plata lui.
	Se propune reformularea art.65 după cum urmează:

“Art.65. – (1) Comisia poate să suspende sau să retragă autorizarea de funcţionare a administratorului:

a) pentru aceleaşi motive pentru care respinge o cerere de autorizare de constituire pentru administrarea de fonduri de pensii ocupaţionale;
b) dacă interesele participanţilor nu sunt protejate în mod corespunzător;

c) dacă administratorul nu are angajat cel puţin un actuar autorizat;

d) dacă constată încălcarea gravă a obligaţiilor administratorului.

(2) Procedura de suspendare sau retragere a autorizaţiei de funcţionare se stabileşte prin normele Comisiei.
(3) În situaţia retragerii autorizaţiei de funcţionare pentru administrarea de fonduri de pensii ocupaţionale, se aplică prevederile art.12 referitoare la retragerea autorizaţiei unei scheme facultative de pensii ocupaţionale.”
Autor: deputat Gheorghe Suditu
	Corelare cu modificările propuse în prezentul raport.
O autorizaţie poate fi suspendată sau retrasă.
S-au eliminat alin.(4) şi (5) întrucât art.43, care făcea referire la administratorul special, a fost eliminat.

	Art.66. – (1) Un administrator poate dobândi, parţial sau integral, capitalul social al unui alt administrator, numai cu acordul prealabil scris al Comisiei şi cu respectarea dispoziţiilor legale privind concurenţa.
(2) Comisia aprobă tranzacţia, cu excepţia situaţiilor în care:
a) nu este în interesul participanţilor;
b) administratorii nu îndeplinesc cerinţele prezentei legi sau altor dispoziţii legale.

	nemodificat

	Art.67. – (1) Administratorul este obligat să păstreze documentele şi evidenţele referitoare la fondurile de pensii ocupaţionale în conformitate cu prevederile legale privind arhivarea şi normele Comisiei.
(2) Administratorul fondurilor de pensii ocupationale are obligaţia organizării activităţii de audit public intern potrivit prevederilor legale în vigoare.

	Se propune reformularea art.67 după cum urmează:

“Art.67. – (1) Administratorul este obligat să păstreze documentele şi evidenţele referitoare la fondurile de pensii ocupaţionale în conformitate cu prevederile legale privind arhivarea şi normele Comisiei.
(2) Administratorul fondurilor de pensii ocupationale are obligaţia organizării sistemului de control intern şi a activităţii de audit intern potrivit prevederilor legale în vigoare.”
Autor: deputat Gheorghe Suditu

	Trebuie stipulat în textul legii şi obligaţia organizării unui sistem de control intern.

	81
	Capitolul X
FINANŢAREA ACTIVITĂŢII  ADMINISTRATORILOR

	nemodificat
	

	
	
	
	

	
	
	
	

	
	
	
	

	
	
	
	

	0
	1
	2
	3

	82
	Art.68. – Administratorul utilizează aceeaşi metodă de calcul şi de percepere a comisioanelor pentru toţi participanţii la acelaşi fond de pensii ocupaţionale.

	nemodificat

	Art.69. – (1) Veniturile administratorului din activitatea de bază se constituie din comisioane percepute: 
a) prin deducerea unui procent din contribuţiile plătite, dar nu mai mult de 5%, cu condiţia ca această deducere să fie făcută înainte de convertirea contribuţiilor în unităţi de cont;
b) prin deducerea unui procent din profitul rezultat din investirea activelor fondului de pensii ocupaţionale.
(2) Comisia stabileşte modalitatea de calcul şi de plată a comisioanelor.


	Se propune reformularea art.69 după cum urmează:

“Art.69. – (1) Veniturile administratorului se constituie din comisioane percepute: 
a) prin deducerea unui procent din contribuţiile plătite, dar nu mai mult de 5%, cu condiţia ca această deducere să fie făcută înainte de convertirea contribuţiilor în unităţi de cont;
b) prin deducerea unui procent din profitul rezultat din investirea activelor fondului de pensii ocupaţionale.
(2) Prin normele Comisiei se stabileşte modalitatea de calcul şi de plată a comisioanelor.”

Autor: deputat Pavel Todoran

	S-a eliminat sintagma „din activitatea de bază” întrucât administratorul are un obiect unic de activitate.

Claritate legislativă.

	84
	Capitolul XI
PLATA PENSIILOR OCUPAŢIONALE

	nemodificat

	Art.70. – (1) Activul personal este folosit numai pentru obţinerea unei pensii ocupaţionale viagere.
(2) Dreptul la pensia ocupaţională se deschide, la cererea participantului, cu îndeplinirea următoarelor condiţii cumulative:
a) vârsta de pensionare prevăzută în Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare;
b) dacă au fost plătite minimum 60 de contribuţii lunare;
c) activul personal este cel puţin egal cu suma necesară obţinerii pensiei ocupaţionale minime prevăzută prin normele Comisiei.
(3) În caz de invaliditate permanentă, participantul poate beneficia de activul personal fără îndeplinirea prevederii menţionate la alin.(2) lit.a).
	Se propune reformularea art.70 după cum urmează:

“Art.70. – (1) Activul personal este folosit numai pentru obţinerea unei pensii ocupaţionale viagere.
(2) Dreptul la pensia ocupaţională se deschide, la cererea participantului, cu îndeplinirea următoarelor condiţii cumulative:
a) vârsta de pensionare prevăzută în Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare;

b) dacă au fost plătite minimum 60 de contribuţii lunare;
c) activul personal este cel puţin egal cu suma necesară obţinerii pensiei ocupaţionale minime prevăzută prin normele Comisiei.”
Autor: deputat Smaranda Dobrescu
	Alin.(3) a fost eliminat pentru a se evita redundanţa cu articolul următor.

	Art.71. – Se exceptează de la prevederile art.70 situaţiile în care:
a) participantul nu îndeplineşte una din condiţiile menţionate la art.70 alin.(2), caz în care primeşte suma existentă în contul său ca plată unică sau plăţi eşalonate în rate pe o durată de maxim 5 ani, la alegerea sa;
b)  participantul este încadrat într-un grad de invaliditate, caz în care dreptul la pensia ocupaţională se deschide  în condiţiile şi la termenele stabilite de Comisie;
c) decesul participantului a survenit înainte de depunerea cererii pentru obţinerea unei pensii ocupaţionale, caz în care suma din cont se plăteşte beneficiarilor în condiţiile şi cuantumul stabilite prin actul de aderare şi actul de succesiune;
d) decesul participantului a survenit după deschiderea dreptului la pensia ocupaţională şi acesta a ales un tip de pensie ocupaţională cu componentă de supravieţuitor, caz în care sumele aferente se plătesc către persoana nominalizată.
	Se propune reformularea art.71 după cum urmează:

“Art.71. – Se exceptează de la prevederile art.70 situaţiile în care:

a) participantul nu îndeplineşte una din condiţiile prevăzute la art.70 alin.(2) lit. b) şi c), caz în care primeşte suma existentă în contul său ca plată unică sau plăţi eşalonate în rate pe o durată de maximum 5 ani, la alegerea sa;
 b)  participantul este pensionat de invaliditate pentru afecţiuni care nu mai permit reluarea activităţii definite potrivit Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, caz în care poate obţine:

1. suma existentă în contul său ca plată unică sau plăţi eşalonate în rate pe o durată de maximum 5 ani, dacă nu îndeplineşte condiţia prevăzută la art.70 alin.(2) lit.c), conform normelor Comisiei;

2. o pensie ocupaţională, ale cărei condiţii şi termene sunt stabilite prin lege specială privind organizarea şi funcţionarea sistemului de plăţi a pensiilor ocupaţionale,  dacă îndeplineşte condiţia prevăzută la art.70 alin.(2) lit.c). 

c) decesul participantului a survenit înainte de depunerea cererii pentru obţinerea unei pensii ocupaţionale, caz în care suma din cont se plăteşte beneficiarilor în condiţiile şi cuantumul stabilite prin actul de aderare şi actul de succesiune;

d) decesul participantului a survenit după deschiderea dreptului la pensia ocupaţională şi acesta a ales un tip de pensie ocupaţională cu componentă de supravieţuitor, caz în care sumele aferente se plătesc către persoana nominalizată.”

Autor: deputat Smaranda Dobrescu
	Pentru a nu prejudicia pensionarii de invaliditate care nu pot contribui în continuare la fondurile ocupaţionale de pensii din motive neimputabile lor.

	Art.72. – (1) Suma totală cuvenită pentru pensia ocupaţională nu poate fi mai mică decât valoarea contribuţiilor plătite diminuată cu comisioanele de administrare la care se adaugă transferurile de plăţi efectuate, dacă este cazul, majorată cu rata minimă a rentabilităţii stabilită de Comisie.
(2) La deschiderea dreptului de pensie ocupaţională, suma la care are dreptul participantul este folosită pentru obţinerea unei pensii ocupaţionale, dacă suma existentă în contul participantului este cel puţin egală cu cea necesară obţinerii pensiei ocupaţionale minime.
(3) Dacă suma la care un participant are dreptul la data pensionării este mai mică decât suma necesară obţinerii unei pensii ocupaţionale minime, participantul sau beneficiarii săi, dacă este cazul, primeşte o sumă fixă.
(4) Comisia emite norme care să prevadă modul de stabilire şi modificare a ratelor în funcţie de performanţa investiţională, pensia ocupaţională minimă, costurile pe care un participant trebuie să le suporte, modul de plată şi consecinţele decesului unui participant.

	Se propune reformularea art.72 după cum urmează:

“Art.72. – (1) Suma totală cuvenită pentru pensia ocupaţională nu poate fi mai mică decât valoarea contribuţiilor plătite, ajustate cu indicele de consum al preţurilor intervenit între data plăţii contribuţiei respective şi data retragerii şi a transferurilor de  disponibilitati către contul participantului, care se diminuează cu comisioanele percepute de administrator şi se majorează cu un profit  minim anual real, stabilit de Comisie, care nu poate fi mai mic de 1%.

(2) Comisia emite norme care să prevadă modul de stabilire şi modificare a profitului minim în funcţie de performanţa investiţională, suma necesară pentru obţinerea unei pensii ocupaţionale minime, costurile pe care un participant trebuie să le suporte, modul de plată şi consecinţele decesului unui participant.
(3) În termen de trei ani de la publicarea prezentei legi în Monitorul Oficial al României, Partea I, se adoptă Legea specială privind organizarea şi funcţionarea sistemului de plăţi a pensiilor ocupaţionale.”
Autor: deputat Smaranda Dobrescu
	Reformulare pentru claritatea textului.
S-au eliminat textele iniţiale ale alin.(2) şi (3) întrucât nu se pot prevedea în prezenta lege toate detaliile necesare legate de organizarea şi funcţionarea sistemului de plată a pensiilor ocupaţionale. Nici nu este necesar, întrucât plata primelor pensii se va face după minimum 5 ani, timp în care reglementările necesare trebuie să ţină cont de evoluţiile economico-financiar-bancare de până la acea dată.
Transferarea activelor transformate în anuităţi, mdoul de administrare al fondurilor destinate plăţii anuităţilor, condiţiile minime de acordare a unei pensii nu sunt definite prin prezenta lege, ca urmare este necesară o lege specială.

	Art.73. – (1) Fiecare administrator oferă o pensie ocupaţională de tipul celor aprobate de Comisie.
(2) Comisia reglementează tipurile de pensii ocupaţionale.
(3) Comisia emite norme privind procedura de autorizare, de retragere a autorizaţiei şi de modificare a tipurilor de pensii ocupaţionale.
(4) Pensia ocupaţională se supune reglementărilor legale privind impozitarea veniturilor şi executarea silită.
	Se propune reformularea art.73 după cum urmează:

“Art.73. – Pensia ocupaţională se supune reglementărilor legale privind impozitarea pensiilor şi executarea silită.”
Autor: deputat Smaranda Dobrescu
	S-au eliminat alin.(1), (2) şi (3) întrucât prevederile lor vor fi preluate în legea specială privind organizarea şi funcţionarea sistemului de plăţi a pensiilor ocupaţionale.

	Capitolul XII
FONDUL DE REZERVĂ

	nemodificat

	Art.74. – (1) Fondul de rezervă este înfiinţat de administrator în scopul asigurării solvabilităţii fondurilor de pensii ocupaţionale administrate.
(2) Neconstituirea fondului de rezervă sau neactualizarea lui, după caz, este sancţionată de către Comisie cu retragerea avizului administratorului.
(3) Reglementarea fondurilor de rezervă se face de către Comisie. 

	Se propune reformularea art.74 după cum urmează:

“Art.74. – (1) Fondul de rezervă este înfiinţat de administrator în scopul asigurării solvabilităţii fondurilor de pensii ocupaţionale administrate.
(2) Neconstituirea fondului de rezervă sau neactualizarea lui, după caz, este sancţionată de către Comisie cu retragerea autorizaţiei de funcţionare administratorului.
(3) Reglementarea fondurilor de rezervă se face de către Comisie.”
Autor: deputat Dumitru Buzatu
	Corelare cu modificările propuse în prezentul raport.

	Art.75. – (1) Fondul de rezervă trebuie să aibă un nivel prudenţial, care să acopere cel puţin pensiile ocupaţionale în plată şi cele previzibile pe termen mediu, obligaţiile de majorare a acestor drepturi, precum şi ajustarea ratei rentabilităţii până la nivelul normat. 
(2) Fondul de rezervă se păstrează în bănci comerciale, cu dobândă.
(3) Fondul de rezervă se recalculează anual de către un actuar şi este supus auditării unui auditor independent avizat de Comisie.
(4) Avizarea auditorului independent se va face potrivit normelor Comisiei.

	Se propune reformularea art.75 după cum urmează:

“Art.75. – (1) Fondul de rezervă trebuie să aibă un nivel prudenţial, care să acopere cel puţin pensiile ocupaţionale în plată şi cele previzibile pe termen mediu, obligaţiile de majorare a acestor drepturi, precum şi pentru asigurarea profitului minim anual stabilit de Comisie. 

(2) Fondul de rezervă se păstrează în conturi bancare purtătoare de dobândă.

(3) Fondul de rezervă se recalculează anual de către un actuar autorizat şi este supus auditării de către un auditor financiar avizat de Comisie.

(4) Avizarea auditorului financiar se va face potrivit normelor Comisiei.”

Autor: deputat Dumitru Buzatu
	Pentru o exprimare corectă.

Corelare cu modificările propuse în prezentul raport.

	Art.76. – (1) Veniturile fondului de rezervă sunt finanţate din resursele administratorului.
(2) Cheltuielile fondului de rezervă acoperă în principal pensiile ocupaţionale rambursabile participanţilor, ajustarea rentabilităţii până la nivelul normat, diferenţa dintre suma la care are dreptul participantul şi activul său personal în cazul transferului la un alt fond de pensii ocupaţionale.
 

	Se propune reformularea art.76 după cum urmează:

“Art.76. – (1) Veniturile fondului de rezervă sunt finanţate din resursele administratorului.

(2) Cheltuielile fondului de rezervă acoperă în principal lichidităţile necesare plăţii pensiilor ocupaţionale şi diferenţa dintre suma la care are dreptul participantul şi activul său personal în cazul transferului la un alt fond de pensii ocupaţionale.”
Autor: deputat Dumitru Buzatu

	Pentru sistem, scopul este asigurarea plăţii pensiilor ocupaţionale în cuantum minim prevăzut de lege, şi mai puţin modul de asigurare  de către administrator a rentabilităţii medii normale.

	Art.77. – (1) Fondul de rezervă nu poate fi afectat de obligaţii care aduc atingere capacităţii lui de a respecta obligaţiile legale.
(2) Comisia verifică periodic nivelul şi modul de utilizare a fondului de rezervă şi ia măsuri pentru intrarea în legalitate a administratorilor.

	nemodificat

	Capitolul XIII
INTERDICŢII PRIVIND MARKETINGUL PENSIILOR OCUPAŢIONALE

	nemodificat

	Art.78. – (1) Este interzisă oferirea de beneficii colaterale unei persoane, cu scopul de a o convinge să adere sau să rămână participant la o schemă facultativă de pensii.
(2) Este interzisă oferirea de beneficii colaterale unui angajator sau unor persoane afiliate acelui angajator, cu scopul de a-l recompensa sau de a-l determina să convingă sau să solicite angajaţilor săi să adere la o anumită schemă facultativă de pensii ocupaţionale. 
(3) Este interzisă oferirea de beneficii colaterale unui sindicat sau altei entităţi colective, ori unor persoane afiliate acelui sindicat sau entităţi, cu scopul de a-l răsplăti sau de a-l determina să convingă sau să solicite membrilor săi să adere la o anumită schemă facultativă de pensii.

	nemodificat

	Art.79. – (1) Administratorilor, depozitarilor, angajatorilor şi persoanele afiliate lor le este interzis:
a) să transmită informaţii false, înşelătoare sau care pot crea o impresie falsă, să emită pretenţii sau să facă afirmaţii inclusiv prin publicitate sau alte forme promoţionale sau în informaţiile scrise care sunt distribuite participanţilor sau potenţialilor participanţi, despre o schemă facultativă de pensii ocupaţionale sau administratorul acestuia;

b) să facă în faţa participanţilor sau potenţialilor participanţi afirmaţii sau previziuni despre evoluţia investiţiilor unei scheme facultative de pensii ocupaţionale altfel decât în forma şi modul prevăzute în normele Comisiei.
(2) În cazul în care Comisia constată că informaţiile sunt susceptibile de a induce în eroare, aceasta poate interzice publicarea şi distribuirea acestora şi obligă la publicarea rectificării în termen de 30 de zile de la constatare.

	Se propune reformularea art.79 după cum urmează:

“Art.79. – (1) Administratorilor, depozitarilor, angajatorilor, sindicatelor,  precum şi persoanelor afiliate lor le este interzis:
a) să transmită informaţii false, înşelătoare sau care pot crea o impresie falsă, să emită pretenţii sau să facă afirmaţii inclusiv prin publicitate sau alte forme promoţionale sau în informaţiile scrise care sunt distribuite participanţilor sau potenţialilor participanţi, despre o schemă facultativă de pensii ocupaţionale sau administratorul acestuia;

b) să facă în faţa participanţilor sau potenţialilor participanţi afirmaţii sau previziuni despre evoluţia investiţiilor unei scheme facultative de pensii ocupaţionale altfel decât în forma şi modul prevăzute în normele Comisiei.

(2) În cazul în care Comisia constată că informaţiile sunt susceptibile de a induce în eroare, aceasta poate interzice publicarea şi distribuirea acestora şi obligă la publicarea rectificării în termen de 30 de zile de la constatare.”
Autor: deputat Smaranda Dobrescu
	Pentru a cuprinde şi categoria sindicatelor, angrenate în schemele de pensii în aceeaşi măsură ca şi angajatorii.

	Art.80. – (1) Comisia emite norme cu privire la informaţiile conţinute în reclame sau materiale promoţionale în legătură cu schemele facultative de pensii ocupaţionale sau cu pensiile ocupaţionale.
(2) Comisia emite norme care să prevadă orice alte obligaţii privind marketingul schemelor facultative de pensii ocupaţionale.

	nemodificat 

	

	98
	Capitolul XIV
OBLIGAŢII DE RAPORTARE ŞI TRANSPARENŢĂ

	nemodificat

	Art.81 – (1) Administratorul publică cel mai târziu la data de 31 mai a fiecărui an o broşură informativă cu informaţii corecte şi complete despre activitatea desfăşurată în anul calendaristic precedent.
(2) Administratorul pune broşura la dispoziţia oricărei persoane care solicită dobândirea calităţii de participant la schema facultativă de pensii ocupaţionale, înainte ca aceasta să semneze actul de aderare.
(3) Anual, administratorul pune broşura informativă la dispoziţia Comisiei, a Consiliului de Coordonare şi a oricărui participant la schema facultativă de pensii ocupaţionale.
	nemodificat

	Art.82. – Broşura informativă conţine următoarele informaţii cu privire la administrator şi la fondul pe care îl administrează:
a) componenţa Consiliului de Administraţie şi a Comitetului de Direcţie, dacă este cazul;
b) numele şi adresa acţionarilor care deţin mai mult de 5% din totalul acţiunilor şi procentul deţinut de aceştia din totalul acţiunilor;
c) numele şi  sediul depozitarului;
d) orice alte informaţii cerute de normele Comisiei.

	Se propune reformularea art.82 după cum urmează:

“Art.82. – Broşura informativă conţine următoarele informaţii cu privire la administrator şi la fondul pe care îl administrează:
a) componenţa Consiliului de Administraţie şi a Comitetului de Direcţie, dacă este cazul;
b) numele şi adresa acţionarilor care deţin mai mult de 5% din totalul acţiunilor şi procentul deţinut de aceştia din totalul acţiunilor;
c) denumirea şi  sediul depozitarului;
d) orice alte informaţii cerute de normele Comisiei.”
Autor: deputat Emil Crişan

	Depozitarul are denumire.

	Art.83. – (1) Administratorul transmite lunar Comisiei un raport privind investiţiile fiecărui fond de pensii ocupaţionale.
(2) Comisia elaborează raportul-cadru care trebuie să conţină cel puţin:
a) structura portofoliului de investiţii din perioada de raportare;
b) procentul activelor unui fond investit într-o singură societate comercială sau în fiecare clasă de active ale acesteia;
c) procentul activelor unui fond investit, în cazul activelor unui singur emitent.
	nemodificat

	Art.84. – (1) Administratorul informează anual, în scris, pe fiecare participant, la ultima adresă comunicată despre activul personal, despre transferurile de plăţi şi datele la care s-au efectuat în perioada respectivă, precum şi despre convertirea contribuţiilor  şi a transferurilor de plăţi în unităţi de cont.
(2) În cazul în care un participant la  o schemă de pensii ocupaţionale din România   îşi schimbă locul de muncă, domiciliul sau reşedinţa într-un alt stat, membru al UE, administratorul îi va comunica, în scris, informaţii adecvate referitoare la drepturile sale de pensie ocupaţională şi opţiunile sale posibile, în acest caz.
 (3) Administratorul informează anual Consiliul de Coordonare despre valoarea şi procentul investiţiilor în diverse clase de active corespunzătoare ultimei date de evaluare din ultima lună, incluzând referinţe despre emitenţii valorilor mobiliare care reprezintă cel puţin 1% din valoarea activelor financiare.

	Se propune reformularea art.84 după cum urmează:

“Art.84. – (1) Administratorul informează anual, în scris, pe fiecare participant, la ultima adresă comunicată despre activul personal, despre transferurile de disponibilităţi şi datele la care s-au efectuat în perioada respectivă, precum şi despre convertirea contribuţiilor  şi a transferurilor de disponibilităţi în unităţi de cont.
(2) În cazul în care un participant la  o schemă de pensii ocupaţionale din România  îşi schimbă locul de muncă, domiciliul sau reşedinţa într-un alt stat, membru al UE sau stat aparţinând Spaţiului Economic European, administratorul îi va comunica, în scris, informaţii adecvate referitoare la drepturile sale de pensie ocupaţională şi opţiunile sale posibile, în acest caz.
 (3) Administratorul informează anual Consiliul de Coordonare despre valoarea şi procentul investiţiilor în diverse categorii de active corespunzătoare ultimei date de evaluare din ultima lună, incluzând referinţe despre emitenţii valorilor mobiliare care reprezintă cel puţin 1% din valoarea activelor financiare.”
Autor: deputat Pavel Todoran

	Corelare cu modificările propuse în prezentul raport.
Acordul privind Spaţiul Economic European face parte din acquis-ul comunitar.

	Art.85. – Administratorul transmite anual sau ori de câte ori este necesar, Comisiei şi Consiliului de Coordonare:
a) situaţiile activelor şi pasivelor, a veniturilor şi cheltuielilor pentru fiecare fond de pensii ocupaţionale administrat, precum şi raportul unui auditor independent avizat de Comisie;
b) situaţiile activelor şi pasivelor şi contul de profit şi pierdere privind activitatea proprie;
c) situaţia comisioanelor plătite pentru depozitar, administrator şi alte situaţii privind cheltuielile solicitate de Comisie;
d) numărul de participanţi la fiecare schemă facultativă de pensii ocupaţionale;
e) alte informaţii solicitate de Comisie.

	Se propune reformularea art.85 după cum urmează:

“Art.85. –  Administratorul transmite anual sau ori de câte ori este necesar, Comisiei şi Consiliului de Coordonare:
a) situaţiile activelor şi pasivelor, a veniturilor şi cheltuielilor pentru fiecare fond de pensii ocupaţionale administrat, precum şi raportul unui auditor financiar avizat de Comisie;
b) situaţiile activelor şi pasivelor şi contul de profit şi pierdere privind activitatea proprie;
c) situaţia comisioanelor plătite pentru depozitar, administrator şi alte situaţii privind cheltuielile solicitate de Comisie;
d) numărul de participanţi la fiecare schemă facultativă de pensii ocupaţionale;
e) alte informaţii solicitate de Comisie.”
Autor: deputat Karoly Kerekes

	Corelare cu modificările propuse în prezentul raport.

	104
	Capitolul XV
DEPOZITARUL ACTIVELOR

	nemodificat

	Art.86. – (1) Administratorul încheie contract de depozitare cu un singur depozitar pentru toate fondurile de pensii ocupaţionale administrate. 
(2) Depozitarul poate încheia contracte de depozitare cu mai mulţi administratori, cu condiţia de a păstra separat activele, operaţiunile şi înregistrările fiecărui fond de pensii ocupaţionale şi de ale sale însuşi.

	Se propune reformularea art.86 după cum urmează:
”Art.86. – (1) Administratorul încheie contracte de depozitare cu un singur depozitar pentru toate fondurile de pensii ocupaţionale administrate. 
(2) Depozitarul poate încheia contracte de depozitare cu mai mulţi administratori, cu condiţia de a păstra separat activele, operaţiunile şi înregistrările fiecărui fond de pensii ocupaţionale de ale sale însuşi.”
Autor: deputat Karoly Kerekes
	Reformulare pentru claritate.

	Art.87. – (1) Depozitarul nu poate deţine acţiuni ale angajatorului sau ale oricărei entităţi afiliate acestuia şi nu poate avea nici o relaţie de capital cu aceste entităţi.
(2) Depozitarul trebuie să îndeplinească cumulativ următoarele condiţii:
a) să nu se afle  în procedură de supraveghere specială sau administrare specială bancară;
b) să nu aibă un contract de depozitare cu administratorul fondului ale cărui active le păstrează şi să nu fie persoană afiliată administratorului;
c) să nu deţină acţiuni ale administratorului sau ale unei persoane afiliate acestuia şi să nu aibă nici un fel de relaţii de capital cu aceste entităţi;
d) să nu împrumute şi să nu ia cu împrumut bani de la administratorul fondului de pensii ocupaţionale.
(3) Angajaţii sau membrii organelor de conducere ale depozitarului nu pot fi membri ai Consiliului de Administraţie sau angajaţi ai administratorului fondului de pensii ocupaţionale ale cărui active financiare le păstrează.
	Se propune reformularea art.87 după cum urmează:

“Art.87. – (1) Depozitarul nu poate deţine acţiuni ale angajatorului sau ale oricărei entităţi afiliate angajatorului sau sindicatului, după caz, şi nu poate avea nici o relaţie de capital cu aceste entităţi.

(2) Depozitarul trebuie să îndeplinească cumulativ următoarele condiţii:

a) obiectul de activitate autorizat de Banca Naţională a României să cuprindă activităţi de depozitare a activelor financiare ale fondurilor de pensii ocupaţionale;

b) să deţină avizul Comisiei pentru desfăşurarea activităţii de depozitare a fondurilor de pensii ocupaţionale; 

c) să nu se afle  în procedură de supraveghere specială sau administrare specială;
d) capitalul iniţial reprezintă echivalentul în lei a sumei de minim 12 milioane euro; 

e) să îndeplinească alte cerinţe prevăzute în normele elaborate de Comisie cu consultarea Băncii Naţionale a României; 

f) să nu aibă un contract de depozitare pentru active, altele decât cele aparţinând fondului de pensii, cu un administrator căruia îi păstrează activele financiare;

g) să nu acorde credite sub orice formă administratorului fondului de pensii ocupaţionale.

h) să nu accepte sume rambursabile de la administrator, altele decât cele aparţinând fondului.
(3) Angajaţii sau membrii organelor de conducere ale depozitarului nu pot fi membri ai Consiliului de Administraţie sau angajaţi ai administratorului fondului de pensii ocupaţionale ale cărui active financiare le păstrează.”
Autor: deputat Smaranda Dobrescu
	Corelare cu modificările propuse în prezentul raport.
“Capital iniţial” este conceptul uzitat în domeniu care desemnează atât capitalul social - pentru băncile persoane juridice române, cât şi capitalul de dotare - pentru sucursalele băncilor străine. Definirea acestui concept este cuprinsă în Legea nr.485/2003 care modifică şi completează Legea nr.58/1998, privind activitatea bancară. 
S-au eliminat textele iniţiale de la lit.c) şi d) ale alin.(2) întrucât aceste prevederi au fost preluate în cuprinsul art.54 alin.(4), poziţia 65 din prezentul raport.

	Art.88. – În exercitarea atribuţiilor sale depozitarul este obligat:
a) să primească şi să păstreze în siguranţă toate activele fondului de pensii ocupaţionale;
b) să păstreze înregistrările referitoare la valorile mobiliare dematerializate care constituie active financiare ale fondului de pensii ocupaţionale;
c) să actualizeze înregistrările în conturi;
d) să transmită informaţii administratorului;
e) să se asigure că toate contractele referitoare la achiziţionarea şi înstrăinarea activelor financiare sunt în concordanţă cu prevederile prezentei legi şi ale regulilor schemei facultative de pensii ocupaţionale;
f) să respecte instrucţiunile administratorului, cu excepţia celor care încalcă prezenta lege, a celor care pun în pericol, în opinia sa, securitatea activelor financiare sau principiile de investiţie;
g) să se asigure că activele financiare sunt investite în conformitate cu prezenta lege şi cu principiile de investiţie prevăzute în regulile schemei facultative de pensii ocupaţionale şi că în situaţia unei încălcări, Comisia este informată în scris în conformitate cu procedura de notificare prevăzută în normele acesteia;
h) să se asigure că în tranzacţiile cu active financiare sumele datorate sunt plătite la timp;
i) să îndeplinească orice alte obligaţii prevăzute în normele Comisiei.

	Se propune reformularea art.88 după cum urmează:

“Art.88. – În exercitarea atribuţiilor sale depozitarul este obligat:
a) să primească şi să păstreze în siguranţă toate activele fondului de pensii ocupaţionale;

b) să păstreze înregistrările referitoare la valorile mobiliare în formă dematerializată care constituie active financiare ale fondului de pensii ocupaţionale;
c) să actualizeze înregistrările în conturi;
d) să transmită administratorului informaţii privind activele depozitate ale fondurilor de pensii ocupaţionale;

e) să respecte instrucţiunile administratorului;
f) să transmită Comisiei, informaţiile şi raportările privind activele depozitate ale fondului de pensii în condiţiile şi la termenele stabilite prin normele acesteia.”
Autor: deputat Smaranda Dobrescu
	Pentru claritatea textului.
S-a eliminat textul iniţial de la lit.e) pentru corelare cu modificările propuse în prezentul raport.
Au fost eliminate lit.g), h) şi i) deoarece aceste atribuţii nu sunt proprii depozitarului, ci administratorului.
Corelare cu modificările propuse în prezentul raport.

	Art.89. – (1) Contractul-cadru de depozitare, elaborat de Comisie, încheiat între administrator şi depozitar cuprinde clauze privind:
a) obligaţiile depozitarului şi ale administratorului;
b) comisionul depozitarului şi modul de calcul al costurilor şi comisioanelor ce se suportă de administrator;
c) alte cerinţe prevăzute în normele Comisiei.
(2) Depozitarul este răspunzător pentru prejudiciile rezultate din neexecutarea sau executarea necorespunzătoare a obligaţiilor sale.
(3) Depozitarul nu este exonerat de răspundere şi răspunderea sa nu poate fi limitată prin încredinţarea obligaţiilor sale unei alte entităţi, sub sancţiunea nulităţii.
(4) Comisia aprobă contractul de depozitare al fiecărui fond de pensii ocupaţionale.
(5) Comisia emite norme privind modificarea contractului de depozitare.

	Se propune reformularea art.89 după cum urmează:

“Art.89. – (1) Contractul-cadru de depozitare, elaborat de Comisie, încheiat între administrator şi depozitar cuprinde clauze privind:
a) obligaţiile depozitarului şi ale administratorului;

b) comisionul depozitarului şi modul de calcul al costurilor şi comisioanelor ce se suportă de administrator;
c) alte cerinţe prevăzute în normele Comisiei.
(2) Depozitarul este răspunzător pentru prejudiciile rezultate din neexecutarea sau executarea necorespunzătoare a obligaţiilor sale.
(3) Depozitarul nu este exonerat de răspundere şi răspunderea sa nu poate fi limitată prin încredinţarea obligaţiilor sale unei alte entităţi, sub sancţiunea nulităţii.
(4) Comisia verifică respectarea conformităţii contractului de depozitare cu clauzele stabilite prin contractul-cadru de depozitare.
(5) Comisia emite norme privind modificarea contractului de depozitare.”
Autor: deputat Smaranda Dobrescu
	Întrucât contractul este un act bilateral, asumat de părţile contractante - legea părţilor, deci nu poate fi aprobat de un terţ.

	Art.90. – (1) Comisia poate obliga administratorul să înlocuiască depozitarul dacă structura financiară şi organizatorică a acestuia s-a deteriorat substanţial şi, prin urmare, activele păstrate în depozitul său sunt puse în pericol.
(2) Banca Naţională a României, Comisia Naţională a Valorilor Mobiliare şi alte autorităţi competente în domeniu notifică Comisia despre orice deterioare de care au cunoştinţă, în structura financiară sau organizatorică a depozitarilor.

	Se propune reformularea art.90, după cum urmează:

“Art.90. – Comisia poate obliga administratorul să înlocuiască depozitarul dacă situaţia financiară a acestuia s-a deteriorat substanţial sau dacă oricare dintre condiţiile prevăzute la art.87 alin.(2) şi art.88 nu mai sunt îndeplinite.”

Autor: deputat Dumitru Buzatu 
	S-a eliminat alin.(2) întrucât protocolul încheiat între cele 3 instituţii prevede această informare reciprocă.

	Art.91. – În situaţia rezilierii contractului de depozitare, depozitarul transmite altui depozitar activele din depozitul său şi toate documentele referitoare la îndeplinirea obligaţiilor, într-o perioadă stabilită de comun acord, aprobată de Comisie, cu asigurarea continuităţii îndeplinirii obligaţiilor contractuale.
	Se propune reformularea art.91 după cum urmează:

„Art.91. – În situaţia rezilierii contractului de depozitare, depozitarul transmite altui depozitar activele din depozitul său, precum şi copiile evidenţelor privind îndeplinirea obligaţiilor sale, în condiţiile legii, într-o perioadă stabilită de comun acord, aprobată de Comisie, cu asigurarea continuităţii îndeplinirii obligaţiilor contractuale.”

Autor: deputat Smaranda Dobrescu
	Pentru claritatea textului.

	Art.92. – Activele financiare ale fondului de pensii ocupaţionale nu pot face obiectul executării silite împotriva depozitarului şi nici al unei tranzacţii.

	nemodificat
	

	112
	Capitolul XVI
SUPRAVEGHEREA ACTIVITĂŢII

	nemodificat
	

	113
	Art.93. – (1) Comisia de Supraveghere a Asigurărilor reglementează, coordonează şi controlează activitatea entităţilor implicate în domeniul pensiilor ocupaţionale.
(2) În termen de 30 de zile de la publicarea în Monitorul Oficial al României, Partea I, a prezentei legi, Comisia înfiinţează un departament distinct în vederea desfăşurării activităţii în conformitate cu prevederilor prezentei legi.

	Se propune reformularea art.93 după cum urmează:

“Art.93. – (1) Comisia de Supraveghere a Asigurărilor reglementează, coordonează şi controlează activitatea entităţilor implicate în domeniul pensiilor ocupaţionale.
(2) În termen de 30 de zile de la publicarea prezentei legi în Monitorul Oficial al României, Partea I, Comisia înfiinţează un departament distinct în vederea desfăşurării activităţii în conformitate cu prevederile prezentei legi.”
Autor: deputat Emil Crişan

	Pentru claritatea textului.
Corectarea unei erori de redactare.

	Art.94. - (1) Pentru desfăşurarea activităţii în conformitate cu prevederile prezentei legi, Comisia are următoarele atribuţii principale:
a) acordarea, retragarea şi revocarea autorizaţiilor pentru schemele facultative de pensii ocupaţionale, fondurile de pensii ocupaţionale şi tipurile de pensii ocupaţionale;
b) aprobarea, retragerea şi revocarea avizelor pentru administratori, depozitari şi auditori independenţi;
c) asigurarea unei bune funcţionări a schemelor facultative de pensii ocupaţionale şi a administratorilor; 
d) supravegherea fondurilor de pensii ocupaţionale, precum şi a administratorilor şi depozitarilor pentru activitatea de administrare a fondurilor de pensii ocupaţionale;
e) verificarea evidenţierii separate a activelor şi pasivelor fiecărui fond de pensii ocupaţionale de celelalte activităţi ale entităţilor implicate;
f) informarea şi educarea populaţiei cu privire la scopurile şi principiile de funcţionare ale schemelor facultative de pensii ocupaţionale, ale fondurilor de pensii ocupaţionale şi ale administratorilor;
g) colaborarea cu Banca Naţională a României şi cu Comisia Naţională de Valori Mobiliare, precum şi cu alte organisme interne şi internaţionale pentru a asigura cea mai eficientă supraveghere şi reglementare;
h) emiterea de norme privind funcţionarea schemelor facultative de pensii ocupaţionale, a fondurilor de pensii ocupaţionale, a fondurilor de rezervă, a fondului de garantare, a tipurilor de pensii ocupaţionale, a administratorilor, a depozitarilor, a auditorilor independenţi şi a Consiliului de Coordonare;
i) emiterea de norme privind investiţiile şi evidenţierea contabilă distinctă pentru perioadele contributive şi cele de plată a pensiilor ocupaţionale;
j) stabilirea ratei minime de rentabilitate;
k) desfăşurarea altor activităţi prevăzute în prezenta lege.
l) controlul activităţii administratorilor.
(2) Comisia are legitimare procesuală activă şi poate interveni în orice proces împotriva  administratorilor, organisme sau persoane care se află într-o relaţie juridică cu aceştia, fie în mod direct, fie în mod indirect, atunci când o astfel de acţiune este necesară în scopul protejării participanţilor.
(3) Comisia calculează:
a) rata medie ponderată de rentabilitate a tuturor fondurilor de pensii ocupaţionale pentru ultimele 24 de luni ca sumă a produselor dintre rata de rentabilitate a fiecărui fond şi ponderea medie a fondului în piaţa fondurilor;
b) ponderea medie a fiecărui fond de pensii ocupaţionale în piaţa fondurilor ca medie aritmetică dintre ponderea fondului în ultima zi lucrătoare a lunii care precede perioada de 24 de luni şi ponderea fondului  în ultima zi lucrătoare a ultimei luni din perioada de 24 de luni.

	Se propune reformularea art.94 după cum urmează:

“Art.94. – (1)  Pentru desfăşurarea activităţii în conformitate cu prevederile prezentei legi, Comisia are următoarele atribuţii principale:

a) acordarea, suspendarea sau retragerea autorizaţiilor, după caz, pentru schemele facultative de pensii ocupaţionale, fondurile de pensii ocupaţionale şi administratori;

b) acordarea sau retragerea avizelor pentru depozitari şi auditori financiari;

c) asigurarea unei bune funcţionări a schemelor facultative de pensii ocupaţionale şi a administratorilor; 

d) supravegherea prudenţială a activităţii fondurilor de pensii ocupaţionale şi a administratorilor; 

e) verificarea evidenţierii separate a activelor şi pasivelor fiecărui fond de pensii ocupaţionale de celelalte activităţi ale entităţilor implicate;

f) informarea şi educarea populaţiei cu privire la scopurile şi principiile de funcţionare ale schemelor facultative de pensii ocupaţionale, ale fondurilor de pensii ocupaţionale şi ale administratorilor;

g) colaborarea cu Banca Naţională a României şi cu Comisia Naţională de Valori Mobiliare, precum şi cu alte organisme interne şi internaţionale pentru a asigura cea mai eficientă supraveghere şi reglementare;

h) emiterea de norme privind funcţionarea schemelor facultative de pensii ocupaţionale, a fondurilor de pensii ocupaţionale, a fondurilor de rezervă, a Consiliului de Coordonare, a administratorilor, a activităţii depozitarilor şi a auditorilor financiari;

i) emiterea de norme privind investiţiile şi evidenţierea contabilă distinctă pentru perioadele contributive şi cele de plată a pensiilor ocupaţionale;
j) stabilirea profitului minim annual real, luat în considerare la determinarea sumei la care are dreptul participantul la terminarea perioadelor contributive;

k) supravegherea şi controlul activităţii administratorilor;
l) desfăşurarea altor activităţi prevăzute în prezenta lege.
(2) Comisia are calitate procesuală activă şi poate interveni în orice proces împotriva  administratorilor, organisme sau persoane care se află într-o relaţie juridică cu aceştia, fie în mod direct, fie în mod indirect, atunci când o astfel de acţiune este necesară în scopul protejării participanţilor.

(3) Comisia calculează şi publică:
a) rata medie ponderată de rentabilitate a tuturor fondurilor de pensii ocupaţionale pentru ultimele 24 de luni ca sumă a produselor dintre rata de rentabilitate a fiecărui fond şi ponderea medie a fondului în piaţa fondurilor;
b) ponderea medie a fiecărui fond de pensii ocupaţionale în piaţa fondurilor ca medie aritmetică dintre ponderea fondului în ultima zi lucrătoare a lunii care precede perioada de 24 de luni şi ponderea fondului  în ultima zi lucrătoare a ultimei luni din perioada de 24 de luni.

(4) În cazul în care rata de rentabilitate a unui fond este mai mica decat rata de rentabilitate minima a tuturor fondurilor, pentru trei ani consecutiv, Comisia poate retrage autorizaţia de funcţionare administratorului fondului respectiv, aplicand procedura prevazuta la art.12.”
Autor: deputat Smaranda Dobrescu
	Corelare cu modificările propuse în prezentul raport. 
Supravegherea prudenţială a băncilor este atributul exclusiv al Băncii Naţionale a României (Legea nr. 58/1998 privind activitatea bancară, cu modificările şi completările ulterioare, Capitolul XI şi Legea nr. 101/1998 privind statutul BNR cu modificările şi completările ulterioare).

S-a eliminat sintagma de la lit.h)  a alin.(1) „a fondului de garantare, a tipurilor de pensii ocupaţionale” întrucât acestea vor fi reglementate prin lege specială.

Pentru respectarea normelor de tehnică legislativă, prevăzute în Legea nr. 24/2000, avînd în vedere că ne aflăm în prezenţa unor enumerări în text este necesar ca partea de debut a acestora să se scrie cu literă mică.

Finalizare acţiune.

	Art.95. – (1) În exercitarea atribuţiilor de control a activităţilor administratorilor, Comisia are dreptul:
a) să obţină de la administratori, angajatori, sindicate şi depozitari copii după toate documentele care privesc schema respectivă;
b) să obţină orice informaţie sau să chestioneze pe orice membru al Consiliului de Administraţie sau pe oricare dintre angajaţii unui administratorul sau ai depozitarului în legătură cu activităţile acestora.
(2) Persoanele autorizate de preşedintele Comisiei vor avea drept de acces în sediile:
a) unui administrator sau ale oricărei alte entităţi implicate, cu scopul de a verifica dacă activităţile sale sunt în conformitate cu prevederile acestei legi, a normelor Comisiei, cu regulile schemei respective şi cu prevederile contractului de administrare;
b) unui angajator sau sindicat, cu scopul de a verifica dacă activităţile lor legate de schemele facultative de pensii ocupaţionale propuse sunt în conformitate cu prevederile prezentei legi şi cu normele Comisiei;
c) depozitarului, în scopul de a verifica dacă activităţile acestora în legătură cu schemele facultative de pensii ocupaţionale sunt în conformitate cu prezenta lege şi cu orice contract încheiat cu administratorul.
(3) Scopul inspecţiei va fi indicat în autorizaţia emisă de preşedintele Comisiei.

(4) Persoana autorizată care efectuează inspecţia are dreptul:
a) să verifice şi să ridice, orice registre, documente, fişiere de calculator sau alte evidenţe;
b) să solicite eliberarea de copii după astfel de documente sau evidenţe;
c) să solicite orice informaţii de la membrii organelor statutare de conducere şi de la angajaţii entităţilor la care se efectuează inspecţia.
(5) Entitatea inspectată este obligată să se asigure că persoanei autorizate care efectuează inspecţia i se permite accesul la toate registrele, documentele şi alte evidenţe care privesc activităţile sale legate de obiectul inspecţiei.
(6) Persoana care efectuează inspecţia redactează un raport pe care îl prezintă preşedintelui Comisiei, iar acesta înştiinţează entitatea la care s-a efectuat inspecţia despre neregulile constatate şi îi acordă un termen pentru corectarea acestora.
	Se propune reformularea art.95 după cum urmează:

“Art.95. – (1) În exercitarea atribuţiilor de control a activităţilor administratorilor, Comisia are dreptul:
a) să obţină de la administratori, angajatori, sindicate şi depozitari copii după toate documentele care privesc schema respectivă;
b) să obţină orice informaţie sau să chestioneze pe orice membru al Consiliului de Administraţie sau pe oricare dintre angajaţii unui administrator sau ai depozitarului în legătură cu activităţile acestora.
(2) Persoanele autorizate de preşedintele Comisiei vor avea drept de acces în sediile:
a) unui administrator sau ale oricărei alte entităţi implicate, cu scopul de a verifica dacă activităţile sale sunt în conformitate cu prevederile acestei legi, a normelor Comisiei, cu regulile schemei respective şi cu prevederile contractului de administrare;
b) unui angajator sau sindicat, cu scopul de a verifica dacă activităţile lor legate de schemele facultative de pensii ocupaţionale propuse sunt în conformitate cu prevederile prezentei legi şi cu normele Comisiei;
c) depozitarului, în scopul de a verifica dacă activităţile acestora în legătură cu schemele facultative de pensii ocupaţionale sunt în conformitate cu prezenta lege şi cu orice contract încheiat cu administratorul fondului de pensii.
(3) Scopul inspecţiei va fi indicat în autorizaţia emisă de preşedintele Comisiei.

(4) Persoana autorizată care efectuează inspecţia are dreptul:
a) să solicite şi să verifice orice registre, documente, fişiere informatice sau alte evidenţe privind schemele de pensii ocupaţionale;
b) să solicite eliberarea de copii după astfel de documente sau evidenţe;
c) să solicite orice informaţii privind fondurile ocupaţionale de pensii, de la membrii organelor statutare de conducere şi de la angajaţii entităţilor la care se efectuează inspecţia.
(5) Entitatea inspectată este obligată să se asigure că persoanei autorizate care efectuează inspecţia i se permite accesul la toate registrele, documentele şi alte evidenţe care privesc activităţile sale legate de obiectul inspecţiei.
(6) Persoana care efectuează inspecţia redactează un raport pe care îl prezintă preşedintelui Comisiei, iar acesta înştiinţează entitatea la care s-a efectuat inspecţia despre neregulile constatate şi îi acordă un termen pentru corectarea acestora.
Autor: deputat Adrian Motoc
	Corectarea unei erori de redactare.
Conform Legii contabilităţii nr.82/1991, republicată, şi Ordinul Ministerului Finanţelor nr.425/3.03.1998 de aprobare a normelor metodologice.
Pentru claritatea textului.

	Art.96. – (1) Comisia ţine Registrul Fondurilor de Pensii Ocupaţionale şi al administratorilor, denumit în continuare Registru.
(2) Registrul cuprinde:
a) denumirea şi natura fondului de pensii ocupaţionale; 
b) denumirea, sediul, numărul de ordine în Registrul Comerţului, codul unic de înregistrare al administratorului; 
c) lista membrilor Consiliului de Administraţie al administratorului; 
d) denumirea, sediul, numărul de ordine în Registrul Comerţului, codul unic de înregistrare al depozitarului; 
e) codul autorizaţiei fondului de pensii ocupaţionale, codul avizului administratorului şi al depozitarului; 
f) alte informaţii precizate în normele Comisiei.
(3) Comisia emite norme privind actualizarea informaţiilor din Registru.

	Se propune reformularea art.96 după cum urmează:

„Art.96. – (1) Comisia ţine Registrul Fondurilor de Pensii Ocupaţionale şi al administratorilor, denumit în continuare Registru.
(2) Registrul cuprinde:
a) denumirea şi natura fondului de pensii ocupaţionale; 
b) denumirea, sediul, numărul de ordine în Registrul Comerţului, codul unic de înregistrare al administratorului; 
c) lista membrilor Consiliului de Administraţie al administratorului; 
d) denumirea, sediul, numărul de ordine în Registrul Comerţului, codul unic de înregistrare al depozitarului; 
e) codul autorizaţiei fondului de pensii ocupaţionale, codul autorizaţiei administratorului şi codul avizului depozitarului; 
f) alte informaţii precizate în normele Comisiei.
(3) Comisia emite norme privind actualizarea informaţiilor din Registru.”
Autor: deputat Adrian Motoc

	Corelare cu modificările propuse în prezentul raport. 

	Art.97. – (1) Comisia publică, în termen de şase luni de la sfârşitul fiecărui an calendaristic, un raport privind piaţa pensiilor ocupaţionale din România. 
(2) Raportul conţine date despre piaţa pensiilor ocupaţionale, o prezentare a modului de aplicare a legislaţiei pensiilor ocupaţionale, o prezentare a activităţilor Comisiei, alte aspecte privind schemele facultative de pensii ocupaţionale, administratorii şi depozitarii, precum şi rata medie ponderată de rentabilitate a tuturor fondurilor şi ponderea medie a fiecărui fond.
	nemodificat

	Art.98. – (1) Preşedintele, membrii Consiliului Comisiei de Supraveghere a Asigurărilor şi angajaţii Comisiei sunt obligaţi să păstreze stricta confidenţialitate a oricărei informaţii obţinute în cursul sau ca urmare a exercitării funcţiei sau prerogativelor lor pe perioada exercitării mandatului, respectiv contractului de muncă, precum şi pe o perioadă de 2 ani de la data încetării mandatului sau contractului de muncă la Comisie. 
(2) Fac excepţie de la prevederile alin.(1) situaţiile în care informaţia este divulgată în exerciţiul unei funcţii sau prerogative legate de activitatea Comisiei sau când există o hotărâre judecătorească în acest sens.


	Se propune reformularea art.98 după cum urmează:

“Art.98. – (1) Preşedintele, membrii Consiliului Comisiei de Supraveghere a Asigurărilor şi angajaţii Comisiei sunt obligaţi să păstreze stricta confidenţialitate a oricărei informaţii obţinute în cursul sau ca urmare a exercitării funcţiei sau prerogativelor lor pe perioada exercitării mandatului, respectiv contractului de muncă, precum şi pe o perioadă de 2 ani de la data încetării mandatului sau contractului de muncă la Comisie.

(2) Fac excepţie de la prevederile alin.(1) situaţiile în care informaţia este divulgată în exerciţiul unei funcţii sau prerogative legate de activitatea Comisiei sau în alte cazuri prevăzute de lege.”
Autor: deputat Karoly Kerekes


	Reformulare necesară pentru a nu restricţiona prea mult domeniul.

	ART.99. – Preşedintele Comisiei, membrii Consiliului Comisiei de Supraveghere a Asigurărilor şi personalul de specialitate al Comisiei în timpul activităţii, sunt obligaţi: 
a) să nu accepte nici un fel de plată, post sau funcţie, să nu presteze servicii şi să nu deţină acţiuni la un administrator, un depozitar, precum şi la persoanele afiliate acestora;
b) să nu deţină nici o funcţie politică eligibilă sau să candideze pentru o astfel de funcţie;
c) să nu adere la un fond de pensii ocupaţionale.

	Se propune reformularea art. 99, după cum urmează: 

”Art.99. – Preşedintele Comisiei, membrii Consiliului Comisiei de Supraveghere a Asigurărilor şi personalul de specialitate al Comisiei în timpul activităţii, sunt obligaţi: 

a) să nu accepte nici un fel de plată, post sau funcţie, să nu presteze servicii şi să nu deţină acţiuni la un administrator, un sindicat, un depozitar, după caz, precum şi la persoanele afiliate acestora;
b) să nu exercite altă profesie sau să nu ocupe o funcţie publică, privată sau de demnitate publică cu excepţia activităţii didactice în învăţământul superior.

c) să nu adere la un fond de pensii ocupaţionale.”

Autor: deputat Paula Ivănescu
	Trebuie stipulat şi sindicatul pentru evitarea conflictului de interese.

Reformulare pentru eliminarea conflictului de interese şi în cazul celor care pot ocupa o funcţie publică sau privată.

	Art.100. – (1) Veniturile bugetului Comisiei se completează cu:
a) taxe pentru cereri de autorizare în cuantum de 100.000.000 lei;
b) taxe pentru cereri de avizare în cuantum de 200.000.000 lei
c) taxe lunare plătite de administratori în cuantum de 1% din contribuţiile brute încasate;
(2) În cazul respingerii cererii de avizare sau autorizare, taxa de avizare sau de autorizare nu se restituie.

(3) Taxele prevăzute la alin. (1) lit a) – c) sunt suportate de solicitant, iar modul de plată al acestora este stabilit prin normele Comisiei.
(4) Prin proiectul anual al bugetului propriu, Comisia poate modifica nivelul taxelor prevăzut la alin.(1) lit.a) şi b)  în funcţie de indicele preţurilor comunicat de Institutul Naţional de Statistică.
5) Pentru nevirarea la termen a taxei prevăzute la alin.(1) lit.c, Comisia va calcula majorări de întârziere, în conformitate cu reglementările în vigoare referitoare la sumele nevirate la termen la bugetul de stat.
	Se propune reformularea art.100 după cum urmează:

“Art.100. – (1) Veniturile bugetului Comisiei se completează cu:

a) taxe pentru cereri de autorizare a schemei fondului de pensii ocupaţionale în cuantum de 10.000.000 lei;

b) taxe pentru cereri de autorizare a fondului de pensii ocupaţionale în cuantum de 10.000.000 lei;

c) taxe pentru cereri de autorizare a administratorului în cuantum de 200.000.000 lei;

d) taxe pentru cereri de avizare a depozitarului în cuantum de 50.000.000 lei;

e) taxe lunare plătite de administratori din fonduri proprii în cuantum de 0,7% din contribuţiile brute încasate;
(2) În cazul respingerii cererii de avizare sau autorizare, taxa percepută nu se restituie.
(3) Taxele prevăzute la alin.(1) sunt suportate de solicitant, iar modalitatea de plată a acestora este stabilită prin normele Comisiei.

(4) Prin proiectul anual al bugetului propriu, Comisia poate modifica nivelul taxelor prevăzut la alin.(1) lit.a)-d), în funcţie de indicele preţurilor de consum comunicat de Institutul Naţional de Statistică.

5) Pentru nevirarea la termen a taxei prevăzute la alin.(1) lit.e), Comisia va calcula majorări de întârziere, în conformitate cu reglementările în vigoare referitoare la sumele nevirate la termen la bugetul de stat.”

Autor: deputat Gheorghe Suditu
	Pentru claritatea textului.

Pentru trimiteri corecte.

	Art.101. – (1) În primii 5 ani de la înfiinţare, Comisia poate colabora cu un consultant cu experienţă internaţională în supravegherea şi administrarea fondurilor de pensii ocupaţionale.
(2) Comisia stabileşte condiţiile şi criteriile de selectare ale consultantului.
(3) Costurile activităţii de consultanţă sunt finanţate din bugetul Comisiei.

	Se propune reformularea art.101 după cum urmează:

”Art.101. – (1) În primii 5 ani de la înfiinţare, Comisia colaborează cu un consultant cu experienţă internaţională în supravegherea şi administrarea fondurilor de pensii ocupaţionale.
(2) Comisia stabileşte condiţiile şi criteriile de selectare ale consultantului.”

Autor: deputat Smaranda Dobrescu
	Pentru respectarea normelor de tehnică legislativă. 

S-a eliminat alin.(3) întrucât nu se justifică această prevedere în prezenta lege.

	Art.102. – (1) Un participant sau un fost participant la o schemă facultativă de pensii ocupaţionale poate depune la Comisie o plângere împotriva administratorului sau depozitarului dacă consideră că activitatea acestora nu se conformează prevederilor legale în vigoare cu privire la schemele facultative de pensii ocupaţionale.
(2) Plângerile formulate conform prevederilor alin.(1) se adresează preşedintelui Comisiei.
(3) În termen de 30 zile de la primirea sesizării, preşedintele Comisiei este obligat să răspundă petentului. 
(4) Răspunsul preşedintelui Comisiei la plângerea formulată poate fi contestat la instanţa judecătorească competentă, în condiţiile legii contenciosului administrativ. 

	Se propune reformularea art.102 după cum urmează:

“Art.102. – (1) Un participant sau un fost participant la o schemă facultativă de pensii ocupaţionale poate depune la Comisie plângere împotriva administratorului dacă consideră că activitatea acestuia nu se conformează prevederilor legale în vigoare cu privire la schemele facultative de pensii ocupaţionale.

(2) Plângerile formulate conform prevederilor alin.(1) se adresează preşedintelui Comisiei.

(3) În termen de 30 zile de la primirea sesizării, preşedintele Comisiei este obligat să răspundă petentului. 

(4) Răspunsul preşedintelui Comisiei la plângerea formulată poate fi contestat la instanţa judecătorească competentă, conform prevederilor legislaţiei în vigoare referitoare la contenciosul administrativ.”
Autor: deputat Karoly Kerekes
	Depozitarul nu are raporturi juridice cu participantul, acesta neavând posibilitatea să evalueze depozitarul, în raport de prevederile legale.

Depozitarul nu are relaţii contractuale cu participantul, ci doar cu administratorul.

Reformulare pentru claritate legislativă.

	Capitolul XVII
FONDUL DE GARANTARE A PENSIILOR OCUPAŢIONALE

	nemodificat

	Art.103. – (1) Drepturilor cuvenite participanţilor sunt garantate.
(2) În caz de neplată a drepturilor datorate participanţilor de către entităţile implicate, Comisia efectuează plata acestor drepturi din fondul de garantare, până la reluarea plăţilor de către entităţile implicate.

	Se propune reformularea art.103 după cum urmează:

“Art.103. – (1) Drepturile cuvenite participanţilor sunt garantate.

(2) În caz de neplată a drepturilor datorate participanţilor de către entităţile implicate, plăţile vor fi efectuate din fondul de garantare a pensiilor ocupaţionale, până la reluarea plăţilor de către entităţile implicate.”

Autor: deputat Smaranda Dobrescu

	Acord gramatical.

Reformulare pentru claritatea textului.

	Art.104. – (1) În termen de până la un an de la data intrării în vigoare a prezentei legi, se  înfiinţează Fondul de Garantare a Pensiilor Ocupaţionale, denumit în continuare fond de garantare, în administrarea Comisiei.
(2) Scopul fondului de garantare este acela de a proteja drepturile participanţilor câştigate în cadrul schemelor facultative de pensii ocupaţionale.
(3) Fondul de garantare se constituie din cotizaţiile administratorilor, dobânzile şi investiţiile acestor sume, după caz.
(4) Neîndeplinirea obligaţiei de plată către fondul de garantare se poate sancţiona de către Comisie cu retragerea avizului administratorului.
(5) În vederea recuperării sumelor cheltuite conform art.103 alin.(2), Comisia are drept de regres împotriva entităţii care a determinat prejudiciul prin neîndeplinirea sau îndeplinirea necorespunzătoare a atribuţiilor.

	Se propune reformularea art.104 după cum urmează:
„Art.104. – (1) Scopul fondului de garantare este acela de a proteja drepturile participanţilor câştigate în cadrul schemelor facultative de pensii ocupaţionale.
(2) Fondul de garantare se constituie din cotizaţiile administratorilor.

(3) Sumele din Fondul de Garantare se pot investi în depozite bancare şi titluri de stat.
(4) În termen de până la un an de la data intrării în vigoare a prezentei legi, Guvernul elaborează proiectul legii speciale privind organizarea, funcţionarea şi administrarea  Fondului de Garantare a Pensiilor Ocupaţionale.”
Autor: deputat Smaranda Dobrescu
	S-a reformulat întrucât Guvernul va elabora un proiect de lege privind organizarea, funcţionarea şi administrarea Fondului de Garantare. 

	Art.105. – Reglementarea fondului de garantare este prevăzută în normele Comisiei prin precizarea:
a) modului de constituire, reprezentare, dizolvare;
b) cotizaţiei datorate  fondului de garantare;
c) modului de administrare;
d) tipurilor de active în care pot fi investite resursele fondului de garantare;
e) modului de efectuare a plăţilor către şi de la fondul de garantare; 
f) recuperării plăţilor avansate de fondul de garantare;
g) sancţiunilor pentru neîndeplinirea obligaţiilor faţă de fondul de garantare;
h) altor aspecte legate de buna sa administrare.
	Se propune eliminarea art. 105.
Autor: deputat Smaranda Dobrescu
	Întrucât organizarea, funcţionarea şi administrarea Fondului de Garantare a Pensiilor Ocupaţionale va fi reglementată prin lege specială de către Guvern, conform art.104, pentru eliminarea conflictului de interese.

	Art.106. – (1) În caz de deficit al fondului de garantare, Comisia poate contracta credite pentru acoperirea obligaţiilor sale legale.
(2) Sumele depuse în fondul de garantare nu pot fi divizate, retrase sau supuse execuţiei.

	Se propune eliminarea art.106.
Autor: deputat Smaranda Dobrescu
	Întrucât organizarea, funcţionarea şi administrarea Fondului de Garantare a Pensiilor Ocupaţionale va fi reglementată prin lege specială de către Guvern, conform art.104, pentru eliminarea conflictului de interese.

	Art.107. – În administrarea fondului de garantare, Comisia:
a) colectează cotizaţiile administratorilor;
b) înregistrează cererile de rambursare;
c) efectuează plăţile legale către participanţi, în cazul îngheţării plăţii drepturilor datorate acestora sau a insuficienţei pensiilor ocupaţionalelor faţă de nivelul normat;
d) recuperează sumele avansate, de la entităţile ale căror obligaţii de plată au fost achitate de către fondul de garantare;
e) administrează activele fondului de garantare; 
f) are legitimare procesuală activă, în orice proces împotriva entităţilor implicate, organismelor sau persoanelor aflate într-o relaţie juridică cu aceştia, direct sau indirect, pentru obligaţiile de plată achitate sau care urmează să fie achitate de către fondul de garantare.
	Se propune eliminarea art.107.

Autor: deputat Smaranda Dobrescu
	Întrucât organizarea, funcţionarea şi administrarea Fondului de Garantare a Pensiilor Ocupaţionale va fi reglementată prin lege specială de către Guvern, conform art.104, pentru eliminarea conflictului de interese.

	Capitolul XVIII
SANCŢIUNI

	Se propune reformularea titlului Capitolului XVIII, după cum urmează:

“Capitolul XVIII
RĂSPUNDEREA JURIDICĂ”
Autor: deputat Karoly Kerekes


	Întrucât, în afară de sancţiunile contravenţionale, se prevăd şi sancţiuni administrative.

	Art.108. – (1) Încălcarea prevederilor prezentei legi atrage răspunderea civilă, contravenţională sau penală, după caz.
(2) Administratorul, angajatorul sau depozitarul răspund faţă de participanţi de prejudiciile rezultate din neexecutarea sau executarea necorespunzătoare a obligaţiilor care le revin, cu excepţia cazului fortuit sau forţei majore.

(3) Comisia retrage avizul administratorului sau depozitarului, după caz, dacă constată:
a) administrarea sau modificarea neautorizată a schemelor facultative de pensii ocupaţionale; 

b) administrarea unui fond de pensii ocupaţionale neautorizat; 
c) furnizarea unui tip de pensie ocupaţionale neautorizată;
d) neexecutarea sau executarea necorespunzătoare a obligaţiilor depozitarului;

e) funcţionarea sau modificarea unei scheme facultative de pensii ocupaţionale neautorizate;
f) depăşirea plafoanelor prevăzute la art.46;

g) investirea în categoriile de active prevăzute la art.48;

h) nerespectarea prevederilor art.56 alin.(4)

i) nerespectarea prevederilor art.78.

	Se propune reformularea art.108, care devine art.105, după cum urmează:

“Art.105. – (1) Încălcarea prevederilor prezentei legi atrage răspunderea civilă, contravenţională sau penală, după caz.
(2) Administratorul sau angajatorul, după caz, răspund faţă de participanţi de prejudiciile rezultate din neexecutarea sau executarea necorespunzătoare a obligaţiilor care le revin, cu excepţia cazului fortuit sau forţei majore.

(3) Comisia retrage autorizaţia administratorului sau avizul depozitarului, după caz, dacă constată:
a) administrarea sau modificarea neautorizată a schemelor facultative de pensii ocupaţionale; 
b) administrarea unui fond de pensii ocupaţionale neautorizat; 
c) neexecutarea sau executarea necorespunzătoare a obligaţiilor depozitarului;
d) depăşirea plafoanelor prevăzute la art.45;

e) investirea în categoriile de active prevăzute la art.47;

f) nerespectarea prevederilor art.54 alin.(4);
g) nerespectarea prevederilor art.78.”
Autor: deputat Dumitru Buzatu
	Pentru respectarea normelor de tehnică legislativă, ca urmare a eliminării unor articole.
Corelare cu modificările propuse în prezentul raport. 

Pentru trimiteri corecte.

	ART.109. – (1) Constituie contravenţii următoarele fapte: 
a) condiţionarea încadrării în muncă sau dobândirea calităţii de membru de sindicat de participarea sau continuarea participării la o schemă facultativă de pensii ocupaţionale prevăzute la art.3 alin.(3);
b) nerespectarea obligaţiei administratorului prevăzută în art.5 alin.(3);
c) nerespectarea obligaţiei administratorului de informare a participanţilor prevăzută în art.8 alin.(3);
d) nerespectarea unuia dintre termenele prevăzute la art.18 alin.(1), art.20 alin.(6), art.49 alin.(2), art.81 alin.(1), art.83 alin.(1), art.84 alin.(1) şi art.85;
e) nerespectarea obligaţiei administratorului de a furniza informaţii Consiliului de Coordonare prevăzută la art.34 alin.(3);
f) nerespectarea dispoziţiilor privind folosirea sintagmei „Societate de Administrare a Fondurilor de Pensii Ocupaţionale” prevăzută la art.64 alin.(3);
g) nerespectarea prevederilor art.68 privind metoda de calcul şi de percepere a comisioanelor;
h) nerespectarea prevederilor art. 99 lit. c) privind incompatibilitatea Preşedintelui a membrilor Consiliului Comisiei de Supraveghere a Asigurărilor şi a angajaţilor Comisiei de a fi participanţi la un fond de pensii ocupaţionale.
(2) Contravenţiile prevăzute la alin.(1) se sancţionează după cum urmează:
a) cele prevăzute la lit.e) cu amendă de la 5.000.000 lei la 20.000.000 lei;
b) cele prevăzute la lit. b), d), g) şi h) cu amendă de la 30.000.000 lei la 70.000.000 lei;
c) cele prevăzute la lit.a) şi f) cu amendă de la 50.000.000 lei la 100.000.000 lei.
d) cele prevăzute la lit.c) cu amendă de 1.000.000 lei pentru fiecare act de aderare încheiat.
(3)  Contravenientul poate achita, pe loc sau în termen de cel mult 48 de ore de la data încheierii procesului verbal ori, după caz, de la data comunicării acestuia, jumătate din minimul amenzii prevăzute la alin.(3), constatatorul făcând menţiune despre această posibilitate în procesul-verbal.
(4) Constatarea contravenţiilor şi aplicarea sancţiunilor se fac de către personalul împuternicit de Comisie.
(5) Contravenţiilor prevăzute la alin.(1) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.

	Se propune reformularea art.109, care devine art.106, după cum urmează:

“Art.106. – (1) Constituie contravenţii următoarele fapte: 
a) condiţionarea încadrării în muncă sau dobândirea calităţii de membru de sindicat de participarea sau continuarea participării la o schemă facultativă de pensii ocupaţionale prevăzute la art.3 alin.(3);

b) nerespectarea obligaţiei administratorului prevăzută la art.5 alin.(3);
c) nerespectarea obligaţiei administratorului de informare a participanţilor prevăzută la art.8 alin.(3);
d) nerespectarea unuia dintre termenele prevăzute la art.17 alin.(1), art.19 alin.(6), art.48 alin. (2), art.81 alin.(1), art.83 alin.(1), art.84 alin.(1) şi art. 85;
e) nerespectarea obligaţiei administratorului de a furniza informaţii Consiliului de Coordonare prevăzută la art.33 alin.(3);
f) nerespectarea dispoziţiilor prevăzute la art.51 alin. (3);

g) nerespectarea prevederilor art.68 privind metoda de calcul şi de percepere a comisioanelor;
h) nerespectarea prevederilor art.99 lit.c) privind incompatibilitatea Preşedintelui a membrilor Consiliului Comisiei de Supraveghere a Asigurărilor şi a angajaţilor Comisiei de a fi participanţi la un fond de pensii ocupaţionale.
(2) Contravenţiile prevăzute la alin.(1) se sancţionează după cum urmează:
a) cea prevăzută la lit.e) cu amendă de la 5.000.000 lei la 20.000.000 lei;
b) cele prevăzute la lit.b), d), g) şi h) cu amendă de la 30.000.000 lei la 70.000.000 lei;
c) cele prevăzute la lit.a) şi f) cu amendă de la 50.000.000 lei la 100.000.000 lei.
d) cea prevăzută la lit.c) cu amendă de 1.000.000 lei pentru fiecare act de aderare încheiat.
(3)  Contravenientul poate achita, pe loc sau în termen de cel mult 48 de ore de la data încheierii procesului verbal ori, după caz, de la data comunicării acestuia, jumătate din minimul amenzii prevăzute la alin.(2), constatatorul făcând menţiune despre această posibilitate în procesul-verbal.

(4) Constatarea contravenţiilor şi aplicarea sancţiunilor se fac de către personalul împuternicit de Comisie.

(5) Contravenţiilor prevăzute la alin.(1) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.”

Autor: deputat Karoly Kerekes
	Pentru respectarea normelor de tehnică legislativă, ca urmare a eliminării a unor articole.
Pentru o trimitere corectă.

	132
	Art.110. – Fapta persoanei care dispune utilizarea în alte scopuri şi nevirarea contribuţiilor reţinute de la participanţi constituie infracţiune şi se pedepseşte cu închisoare de la 6 luni la 2 ani sau cu amendă.

	Se propune ca art.110 să devină art.107, cu acelaşi conţinut.

 
	Pentru respectarea normelor de tehnică legislativă, ca urmare a eliminării a unor articole.


	133
	Art.111. – Nerespectarea prevederilor art.79 alin.(1) constituie infracţiune şi se pedepseşte cu închisoare de la 6 luni la 5 ani,  şi interzicerea unor drepturi.

	Se propune ca art.111 să devină art.108, cu acelaşi conţinut.


	Pentru respectarea normelor de tehnică legislativă, ca urmare a eliminării a unor articole.


	134
	Art.112. – (1) Litigiile în legătură cu aplicarea prezentei legi şi a normelor emise în aplicarea acesteia se soluţionează de instanţele judecătoreşti competente, respectiv tribunale şi curţi de apel, potrivit legii.

(2) Cererile participanţilor îndreptate împotriva administratorului, angajatorului sau depozitarului se adresează instanţei din a cărei rază teritorială îşi are domiciliul reclamantul.
 

	Se propune reformularea art.112, care devine art.109, după cum urmează:

“Art.109. – (1) Litigiile în legătură cu aplicarea prezentei legi şi a normelor emise în aplicarea acesteia se soluţionează de instanţele judecătoreşti competente, potrivit legii.
(2) Cererile participanţilor îndreptate împotriva administratorului sau angajatorului se adresează instanţei în a cărei rază teritorială îşi are domiciliul reclamantul şi sunt scutite de taxa de timbru.”
Autor: deputat Karoly Kerekes

	Pentru respectarea normelor de tehnică legislativă.
Corelare cu modificările propuse în prezentul raport.

	Art.113. – (1) În cazul respingerii cererilor de autorizare sau avizare, Comisia informează administratorul despre refuz.
(2) Decizia de respingere a cererilor de autorizare sau avizare poate fi atacată la instanţa judecătorească competentă, în condiţiile contenciosului administrativ.
	Se propune reformularea art.113, care devine art.110, după cum urmează:

“Art.110. – Decizia de respingere a cererilor de autorizare sau avizare poate fi atacată la instanţa judecătorească competentă, în condiţiile contenciosului administrativ.”
Autor: deputat Karoly Kerekes
	Pentru respectarea normelor de tehnică legislativă.
S-a eliminat textul iniţial al alin.(1) întrucât este redundant.

	Capitolul XIX
DISPOZIŢII TRANZITORII ŞI FINALE

	nemodificat
	

	137
	Art.114. – Comisia, în urma consultării Comisiei Naţionale a Valorilor Mobiliare, emite norme în aplicarea prezentei legi.
 

	Se propune reformularea art.114, care devine art.111, după cum urmează:

„Art.111. – Comisia emite norme în aplicarea prezentei legi.”
Autor: deputat Smaranda Dobrescu

	Pentru respectarea normelor de tehnică legislativă.
Corelare cu modificările propuse în prezentul raport.

	138
	Art.115. – Prevederile prezentei legi se completează cu:
a) legislaţia privind societăţile comerciale;
b) legislaţia privind societatea civilă particulară fără personalitate juridică;
c) legislaţia privind raporturile de muncă;
d) legislaţia privind asigurările;

e) legislaţia privind activitatea bancară;

f) legislaţia privind tranzacţionarea valorilor mobiliare;

h) legislaţia privind contenciosul administrativ.


	Se propune reformularea art.115, care devine art.112, după cum urmează:

„Art.112. – Prevederile prezentei legi se completează cu:
a) legislaţia privind societăţile comerciale;
b) legislaţia privind societatea civilă particulară fără personalitate juridică;
c) legislaţia privind raporturile de muncă;
d) legislaţia privind asigurările;

e) legislaţia privind activitatea bancară;

f) legislaţia privind tranzacţionarea valorilor mobiliare;

g) legislaţia privind contenciosul administrativ. ”
Autor: deputat Adrian Mărăcineanu 
	Pentru respectarea normelor de tehnică legislativă, ca urmare a eliminării a unor articole.
Pentru corectarea unei erori de redactare.

	Art.116. – (1) De la data aderării României la Uniunea Europeană, poate fi depozitar în sensul prezentei legi, şi o bancă cu sediul social pe teritoriul unui Stat Membru al Uniunii Europene.
(2 De la data aderării României la Uniunea Europeană, entităţile care sunt autorizate să funcţioneze ca administrator de scheme ocupaţionale de pensii sau depozitar într-un stat membru al Uniunii Europene sunt exceptate de la cerinţa avizării de către Comisia de Supraveghere a Asigurărilor, precum şi de la îndeplinirea condiţiilor referitoare la membrii Consiliului de Administraţie şi la capitalul social minim pentru activitatea de administrare a fondurilor de pensii ocupaţionale.
	Se propune reformularea art.116, care devine art.113, după cum urmează:

“Art.113. – De la data aderării României la Uniunea Europeană, poate fi depozitar în sensul prezentei legi şi o bancă cu sediul social pe teritoriul unui Stat Membru al Uniunii Europene sau stat aparţinând Spaţiului Economic European.”
Autor: deputat Paula Ivănescu
	Pentru respectarea normelor de tehnică legislativă, având în vedere eliminarea unor articole.
Această modificare se impune datorită faptului că Acordul privind Spaţiul Economic European face parte din acquis-ul comunitar.



	
	
	
	

	140
	Art.117. – Prezenta lege, cu excepţia art.93, intră în vigoare în termen de 6 luni de la publicarea sa în Monitorul Oficial al României.

	Se propune reformularea art.117, care devine art.114, după cum urmează:

“Art.114. – Prezenta lege, cu excepţia alin.(2) al art. 93,  intră în vigoare la un an de la publicarea în Monitorul Oficial al României, Partea I.”
Autor: deputat Dumitru Buzatu

	Pentru respectarea normelor de tehnică legislativă.
Corelare cu modificările propuse în prezentul raport.



II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Articolul 8, alineatul (2), litera m)

…………………………………….
m) forma de garantare a contribuţiilor şi a pensiilor ocupaţionale.
..........................................................

	D-l deputat Costel Eugen Popescu propune reformularea textului lit.m) a alin.(2) al art.8 după cum urmează:

„m) forma de garantare a contribuţiilor şi a pensiilor ocupaţionale şi obligaţia returnării fondurilor aflate în administraţie.”


	Argumente pentru susţinere:

Administratorul este motivat să aibă mai multă grijă de fondurile administrate; pentru creşterea încrederii participanţilor la fondul de pensii ocupaţionale.

Argumente pent ru respingere:

Garantare înseamnă obţinerea pensiei minime conform textului de lege.


	2
	Art.69. – (1) Veniturile administratorului din activitatea de bază se constituie din comisioane percepute: 

a) prin deducerea unui procent din contribuţiile plătite, dar nu mai mult de 5%, cu condiţia ca această deducere să fie făcută înainte de convertirea contribuţiilor în unităţi de cont;
b) prin deducerea unui procent din profitul rezultat din investirea activelor fondului de pensii ocupaţionale.
(2) Comisia stabileşte modalitatea de calcul şi de plată a comisioanelor.


	D-na deputat Smaranda Dobrescu propune reformularea textului după cum urmează:
“Art.69. – (1) Veniturile administratorului se constituie din comisioane percepute: 
a) prin deducerea unui procent din contribuţiile plătite, dar nu mai mult de 5%, cu condiţia ca această deducere să fie făcută înainte de convertirea contribuţiilor în unităţi de cont;
b) prin deducerea unui procent din profitul rezultat din investirea activelor fondului de pensii ocupaţionale, dar nu mai mult de 1 %.
(2) Comisia stabileşte modalitatea de calcul şi de plată a comisioanelor.”


	Argumente pentru susţinere:

Pentru a se putea garanta prin lege asigurarea unei pensii ocupaţionale minime cât mai ridicată.

Argumente pentru respingere:

Deducerea diferită din partea administratorului reprezintă un element concurenţial, pe baza căruia Consiliul de Coordonare încheie sau nu contracte cu un administrator.

	3
	Art.101. – (1) În primii 5 ani de la înfiinţare, Comisia poate colabora cu un consultant cu experienţă internaţională în supravegherea şi administrarea fondurilor de pensii ocupaţionale.
(2) Comisia stabileşte condiţiile şi criteriile de selectare ale consultantului.
(3) Costurile activităţii de consultanţă sunt finanţate din bugetul Comisiei.
	D-l deputat Dumitru Buzatu propune eliminarea art.101.

	Argumente pentru susţinere:

Nu este necesar a se prevedea prin lege. Comisia îşi poate angaja oricum, orice angajat doreşte.

Argumente pentru respingere:

Consultanţii internaţionali au prevederi speciale de salarizare. Pentru a se încadra în acestea, este nevoie de temei legal, deci de text de lege.

	4
	__
	Comisia pentru buget, finanţe şi bănci propune introducerea în cuprinsul legii a unui amendament prin care să se prevadă şi posibilitatea ca şi personalul din sectorul public inclusiv personalul medical să poată adera la o schemă facultativă de pensii ocupaţionale, în condiţiile prezentei legi.


	Argumente pentru susţinere:

Personalul din sectorul public, inclusiv personalul medical, trebuie să aibă temei legal pentru a adera la o schemă facultativă de pensii ocupaţionale

Argumente pentru respingere:

Întrucât bugetarii vor fi incluşi în sistemul pensiilor universale, pensiile ocupaţionale adresându-se doar societăţilor comerciale.

Pentru categoria funcţionarilor publici se va elabora o lege specială şi va funcţiona şi Legea privind fondurile de pensii facultative, cu opţiunea individuală.




Comisia a propus aprobarea proiectului în forma prezentată în prezentul raport, cu unanimitate de voturi.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Expert Oana Simona DINCĂ
Expert Bogdan Cristian PASCU
88

